
POVEŞTI AROMÂNE 


Ţila 


ÎNTR-O VREME ÎNDEPĂRTATĂ, 
când umblau balaurii pe pământ, de-i 
întâlneau şi oamenii, a fost o femeie, 
poale lungi şi minte scurtă. Numele ei 
era Ţila. 

într-una din zile, luându-şi curmeiul, 
pomi în pădure după lemne. De şuie ce 
era, nu şi-l strânse frumuşel la subţioară, 
cum face toată lumea, ci-l tot ţâra pe jos. 
Şi târâş-grăpiş ea merse, până ce capătul 
curmeiului se prinse de un scaiete. ila, 
abraşa, nu se gândi să-l descurce de acolo, 
ci îşi puse puterile cu spinul şi trage ea, 
ţine spinul şi iar trage din nou ca o 
toantă, până ce-l scoase cu rădăcini cu 
tot. Când colo, ce descoperi? O comoară 
întreagă, numai galbeni de aur... 

„Ei, îşi zise Ţila, până azi nu-mi 
văzură ochii potcoave galbene." Şi astfel 
îşi umplu poala cu 


ele, ca să le ducă acasă, spre a-şi potcovi 
porcii, că numai de ei făceau potcoave 
aşa de mititele. Zărind de departe pe 
bărbatul ei, prinse a-i striga şi a ţopăi: 

- Bărbate, bărbate, ghici ce am în 
poală? 

- Ce ai? o întrebă el. 

- Ce să am, potcoave pentru porci. 
Smintita de ea credea că sunt potcoave. 
Când desfăcu poala, strălucirea îi luă 
ochii, dar ca să nu se dea de gol prin 
vecini, fiindcă o cunoşteau cine-mi este, 
se prefăcu şi el a crede că sunt adevărate 
potcoave de porci şi le îndosi în casă, spre 
a potcovi râtanii. Apoi cu ea înainte alergă 
la spiniş, mai culese ce mai rămăsese şi, 
întorcându-se acasă, îngropa monedele în 
chelar. Dar, pe când el le făcea nevăzute, 
Ţila se iţea pe la uşă şi află ascunzişul. 

A doua zi, după ce plecă bărbatul ei la 
câmp, aude Țila un olar, strigând: 

- Schimbăm  străchini, oale şi 
ulcioare, cu 
lână, călimări şi potcoave vechi! 

Cum auzi, ea îşi zise: „N-ar vrea oare 
şi cu potcoave de porci?" Şi fuga-fuguliţa 
prin chepeng, intră în chelarşi poc, poc! cu 
un târnăcop, dezgropa galbenii, luă un 
pumn în poală, şi-i strigă olarului: 

- Hei,  olare, dai  străchini pe 
potcoave de 
porci? 

Acesta pricepu că-i minte scurtă, nu 
pierdu vremea, ci o întrebă dacă are 
multe la fel, 

- Un chiup întreg, răspunse ea. 
- Dacă mi-l aduci, ţi-oi da străchinile şi 
oalele şi ulcioarele toate. 

j Când auzi Ţila de una ca asta, bucurie 
mare: credea că-l potcoveşte pe olar. 
Repede făcu schimbul, dete galbenii, luă 
toate oalele şi înzorzonă casa cu ele. 

Apoi ieşi pe prag să-şi aştepte 
bărbatul, să-i dea veste despre şoalda ce 
i-o jucase olarului. Cum îl zări, de 
departe începu: 

- Bărbate, bărbate, ce-am făcut?! 

Şi tot sărea şi ţopăia de bezmetică ce 
era. Bărbatul păli dintr-o dată, temându- 
se de vreo ispravă, dar tot nu-şi închipui 
una ca asta. 

Cum intră în casă şi dete un ocol cu 
ochii, ce să vadă? Străchini, oale, 
chiupuri, ulcioare fel de fel. 

- De unde le-ai scormonit, bată-te să te 
bată! 

- De unde puteau să fie? De la un olar: 
i-am dat potcoavele şi am luat oalele, ca 
să împodobesc casa. 


- Vai de mine, ce mi-ai făcut! 

Şi când o luă la palme, ea tipa ca din 
gura şarpelui: 

-Nu mă bate, că-ţi aduc alte 
potcoave, se 
milogea dânsa. 

Şi la ce.s-o mai bată şi la ce să-i mai 
scoată ochii? O lăsă în plata domnului. Ce-i 
făcut, e făcut. Dar el se mâhnise aşa de 
tare, de-i pierise pofta de mâncare. 

într-una din zile, când Țila se prăjea la 
soare în ogradă, că de nici o treabă nu 
era în stare, trecură pe lângă casa lor 
cămile împărăteşti încărcate cu comori. 
O cămilă mai greu împovărată şchiopăta 
şi rămase mai în urmă. lila o trase de 
căpăstru şi se furişă cu ea în grajd. Cum 
era în amurg, nici nu o luă în seamă 
careva. 

Pică atunci şi bărbatul întors de la 
câmp. Sări la el Țila să-i dea de ştire că ce 
a găsit ea n-a mai găsit nimenea. 
Bărbatul, cum era prea chibzuit, bănui că 
iar i-a adus vreo comoară. Când văzu 
cămila, nu întârzie să descarce pungile de 
bani de pe ea şi să-i dea drumul. 

Apoi trimise pe [ila după apă şi 
până la întoarcerea ei ascunse toată 
averea în fundul pământului, de nici 
naiba să nu-i dea de urmă. 

A doua zi nu mai plecă la câmp. îi era 
frică de vreun pocinog al femeii. 

Dar şi împăratul năimi a doua zi un 
telal! pentru cămila prădată, juruind 
jumătate din galbeni celui care va da în 
vileag pe hoţ. 

Când telalul ajunse pe uliţa lor, 
bărbatul o ascunse pe Ţila sub o albie şi o 
ciocănea la cap cu o tingire ca să nu audă 
porunca împărătească. 

-Tacă-ţi gura, Ţila, îi striga el, că vin 
ciorile şi-ţi scot ochii! 

Dar până la urmă, cum făcu şi cum 
drese 'Ţila, că tot fugi de sub albie şi se 
înţelese cu crainicul că ea va da la iveală 
hoţul. Astfel, fură aduşi pe nepusă masă şi 
ea, şi bărbatul ei la palat. 

- Măi, oameni buni, nu vă puneţi cu 
femeia 
mea, că-i o trăsnită, zbiera soţul. 

Dar nimeni nu-l auzea! Spre norocul 
lui, judecătorul, care trebuia să-i judece, 
suferea de un ochi şi era legat. 

O întrebă judecătorul: 

- Măi femeie, ce comoară ai găsit tu? 
- Cum ce comoară? Un balaur plin 
cu potcoave de porci. 


1 Telal - negustor ambulant (n. red). 


„Ţicnită mai e", gândi în sinea lui 
judecătorul. 
- Şi când s-a întâmpiat asta? 
- Când veniră ciorile de ţi-au ciugulit 
ochiul! 
Şi dădu un bobârnac în ochiul bun al 
jude 
cătorului, de-i şcăpărară numai stele 
verzi. 
- Nu v-am spus că e trăsnită? făcu 
bărbatul. 
Se încredinţară de asta cu toţii şi le 
dădură 
drumul. 
Numai aşa rămaseră ei cu pungile 
doldora de bani. 


Berbecul de aur 


A FOST ODATĂ un împărat care 
avea o fată neînchipuit de frumoasă: ochii 
ei albaştri erau ca azurul cerului, iar 
pletele ei străluceau ca razele soarelui. 

Fiind singură la părinţi, fusese 
crescută cu mare grijă şi pază. Aşa de 
mult se temea tatăl să nu i se întâmple 
ceva, să nu i-o fure careva, încât îşi 
zăvorâse copila într-o cetate care se afla 
pe o 

insulă în mijlocul mării. De jur-împrejurui 
apeior străjuia oaste, ca să nu se poată 
apropia nimeni de fiica împăratului. 
Numai o slujitoare îi ducea zilnic hrana 
pe o luntre legată cu frânghii şi, în afară 
de oamenii casei, nimeni nu avea voie s-o 
vadă măcar la faţă. 

Când ajunse la vârsta căsătoriei, 
împăratul dete sfoară în ţară că-şi va 
mărita fata cu cel care se va învrednici să 
ajungă în acea insulă; bizuindu-se pe 
oastea sa puternică, el era încredinţat că 
nimeni nu va pune piciorul acolo. Celor 
ce voiau să se încumete la aşa o ispravă, 
le da răgaz de nouăzeci şi nouă de zile 
spre a-i aduce semnul cerut, ca dovadă 
că au putut pătrunde până la ea, 
altminteri unde le stau picioarele le va 
sta capul. 

Multă vreme nu îndrăznise nimeni a- 
şi primejdui zilele, dar în cele din urmă s- 
a ivit un viteaz fără pereche, care să vină 
să-i ceară mâna domniţei. Acesta se tot 
chitise cum să-şi atingă ţinta. El avea un 
prieten mare cărturar, căruia i se încrezu 
şi-i ceru sfatul. 

-Ăsta e un lucru foarte greu, zise 
înțeleptul. Fă-mi rost de zece oale de aur 
şi am să închipui un berbec în care să 
încapă un om şi să mai aibă 

loc înăuntru şi merinde pe câteva zile, iar în 
dreptul ochilor să aibă două deschizături 
prin care cel ascuns să poată vedea în 
afară, fără să fie băgat în seamă. 

Zis şi făcut. Cărturarul se duse la un 
meşter aurar, iar acesta făuri berbecul aşa 
cum i se ceruse. Apoi îl aduse acasă şi 
oploşi pe tânăr înăuntru, cu merinde 
pentru mai multe zile; după aceasta îl 
scoase la piaţă, prefăcându-se că vrea să-l 
vândă. Se grămădi lumea să-l vadă, dar 
nimeni nu fu în stare să-l cumpere, că omul 
cerea pe el trei mii de galbeni şi cine ar fi 
putut să dea atâta bănet? 

Merse buhul despre berbec până la 
urechea împăratului şi acesta trimise după 
el, să vadă ce fel de marfă este. Cum îl 
zări, îl îndrăgi, fiindcă era făcut cu mare 
măiestrie. Numaidecât îl iscodi de preţ. 
Omul îi spuse că nu e de vânzare, dar dacă 
îi place, îl poate opri vremelnic la curte, să-l 
privească până ce se va sătura. 

Asta mulţumi pe împărat şi-i zise: 

- Lasă-l aici, că la mine oricând îl vei 
găsi, nu se pierde. 

A doua zi, fata care ducea domniţei 
de mâncare, ca de obicei, o înştiinţa de tot 
ce auzise vorbindu-se despre berbecul de 
aur. 

- Pare că e un berbec viu! adaose ea. 
Domnița stărui din răsputeri pe 
lângă tatăl 
ei să-i trimită frumoasa jucărie, ca să-i 
treacă de urât. Şi el îi împlini voia. 

Fata, care toată ziua şedea singură 
şi nu mai putea de pustietate, se bucură de 
cum îl văzu şi-şi petrecea tot timpul 
jucându-se cu el. Nu mai voia cu nici un 
chip să se despartă de berbec. 

Dar tânărul adăpostit în berbec 
isprăvise merindele şi sta cu sufletul 
strâmtorat. Până îi veni în minte un gând 
de mântuire. îndată ce adormi domniţa, 
trase capacul şi pe furiş se hrăni din 
bucatele ei de pe masă, apoi se adăposti 
iarăşi în berbec şi închise la loc capacul. 
Tot aşa se îndestula zi cu zi, de rămânea 
fata flămândă. Atunci, socotind ea că şi 
berbecul se hrăneşte din bucatele ei, 
ceru să i se aducă un adaos de mâncare. 

Dar după o bucată de vreme, cum 
domniţa se zbenguia în joc cu berbecul, 
hoţul ascuns îşi pierdu răbdarea, trase 
capacul şi sări afară. Ea se sperie grozav 
la început, dar el, şiretul, o luă aşa de 
frumos şi drăgăstos şi cu graiul mieros: 

- Domniţă drăgălaşă, minunăţie vie, 
nu fi 
supărată pe mine, iartă-mi cutezarea ce 
am avut 


13 


să vin la tine; numai dragostea şi mila m-au 
silit să fac ce nimeni n-a făcut, ca să te scap 
din temniţa în care ai încăput. Tatăl tău nu 
vrea nimănui să te dea, de aceea el te ţine 
închisă aşa. Şi de la orice peţitor cere lucrul 
cel mai greu de înfăptuit: să răzbată în 
cetate, să-i aducă un semn că a ajuns până 
la tine. lar dacă nu-l poate aduce, peste viaţă 
îi pune cruce. Tot astfel s-a învoit el şi cu 
mine. Mi-a sorocit nouăzeci şi nouă de 
zile, ca să-i dau dovada asta, şi de nu i-o 
voi aduce, va cădea şi pe capul meu 
năpasta! 

- Cum se poate? Vai de mine, îţi dau 
semne câte vrei, răspunse fata. 

Şi deodată, ca o vrabie de sprintenă, 
zbură prin casă, cotrobăi prin lăzi şi 
scoase un inel, un ceasornic de aur şi o 
şuviţă aurie legată cu panglică de mătase 
albă şi-i făcu o scrisoare cu jurământ de 
iubire pentru el. 

Ei petreceau împreună ca fratele cu 
sora, erau fericiţi şi uitaseră de lumea 
toată, când veni omul împăratului cu 
rugămintea să înapoieze  berbecul 
stăpânului său. Cât de mult tărui 
împăratul să i-l mai lase, acesta nu vru în 
ruptul capului. 

Odată ajuns acasă, cărturarul îşi 
întrebă prietenul: 

- Ai făcut vreo ispravă? Ori s-au dus 
banii pleavă în vânt? 

- N-am dat greş până acum. Vom 
vedea mai departe. 

Au trecut nouăzeci şi nouă de zile ca 
nouăzeci şi nouă de ceasuri şi tânărul fu 
chemat la împărăție să dea răspunsul. El 
asigură pe împărat că are semne din 
cetate şi scoase mai întâi inelul. împăratul 
luă inelul în mână, îl cercetă pe amândouă 
feţele, pricepu că e al fetei, dar cu toate 
astea nu-l primi: 

- Inelul, zise el, nu e singura 
chezăşie. 

Argintarii de azi te fac şi pe tine aidoma, 


nu numai 
un inel. îl vei fi cumpărat de la vreun 
giuvaergiu. 


Mai ai altă dovadă? 

Peţitorul scoase din buzunar 
ceasornicul cu pecetea fiicei. împăratul îl 
căută cu de-amănuntul, văzu că e ceasul 
fetei, dar se împotrivi: 

- Nici asta nu-i temeinică mărturie. 
Sunt 
multe ceasornice asemănătoare în lumea 
asta. 

Alta mai ai? 

Tânărul scoase atunci la iveală şuviţa 
de păr şi i-o arătă. 

- Nici asta nu e un lucru pe care să mă 
bizui 
eu, deşi la culoare şi strălucire seamănă cu 
pletele 
fiicei mele. 

La urmă scoase răvaşui şi împăratul 
nu mai dezise dovada scrisă de mâna ei. 
De data asta, neavând încotro, el fu silit 
să se ţină de cuvânt şi astfel pregăti o 
nuntă împărătească, la care luai parte şi 
eu, să aduc vestea şi povestea, ca să vă 
bucuraţi cu toţii, copiii mei, să nu uitaţi 


Că-omul deştept şi cutezător 
Răzbate în lume mai uşor 
De stă deasupra tuturor. 


Fiul săracului şi fiul 
bogatului 


A FOST ODATĂ un domn mare, care 
îşi pusese în gând să cutreiere cetăţile 
din cuprinsul ţării. Voia să afle cum se 
poartă şi trăiesc oamenii sub cârmuirea 
lui. Dar nu ştiu cu ce prilej rămăsese să 
înnopteze într-o cetate îndepărtată, unde 
nici el, nici însoțitorii lui nu cunoşteau pe 
nimeni. Şi voind să tragă undeva, bocăni 
la o uşă pe la o casă de om nevoiaş şi 

împovărat cu o droaie de copii. Acesta îl 
primi cu toată bucuria. 

A doua zi dimineaţa, domnul se vorbi 
cu acest om necăjit să-i dea de suflet pe 
unul din copii, pe care îl ochise de la 
început, căci îi păruse mai deosebit decât 
ceilalţi, fiind mai aşezat şi mai cuminte. 
Părinţii îi răspunseră într-un glas: 

- Toţi sunt copiii tăi; măria ta să 
aleagă pe care vrea! 

- Eu îl vreau pe acela de acolo, mi se 
pare cuviincios şi cumpănit! 

Şi aşa domnul luă pe alesul lui la 
curte şi-l dete la carte. Şi nu greşise în 
alegerea lui, căci feciorul, minte ageră, se 
ciopli repede şi se dăscăli în toate; de aceea 
îl şi iubeau domnul, şi doamna. 

După ce fu gata cu şcoala, 
încredinţat că băiatul e înzestrat cu toate 
darurile dorite, se gândi să-i facă 
moştenitor, socotindu-l bun de ginere, 
căci el, ca domnitor bătrân şi înţelept, 
preţuia pe oameni nu după neam şi 
bogăţie, ci după vrednicie. 

Nevoind a face singur pasul acesta, 
întrebă * şi pe soţia sa, dar ea nu se învoi 
cu dânsul. Doamna ţinea mai mult la 
mărire, cerea ca ginerele să fie din neam 
domnesc” 

De aci se iscă zarvă şi după multă 
îndoială şi ciorovăială între ei, gândi 
domnul să cadă la o învoială. 

- Ca să nu fie pe deplin după cum 
ţinem fiecare dintre noi, atunci să 
trimitem în ţări străine doi feciori, pe al 
nostru şi pe un boieraş, cărora să le dăm 
câte o corabie cu oameni înarmaţi şi câte 
două mii de galbeni. lar după vreme de 
un an, care din doi se va alege cu mai mare 
câştig şi mai mare vază, acela să ne fie 
ginere. 

Doamna nu se împotrivi, dar ca să-şi 
facă pe plac chemă pe feciorul de domn 
dorit de dânsa şi-i numără pe ascuns încă 
două mii de galbeni ca să-l ajute să iasă 
învingător faţă de alesul soţului ei. 

Amândoi feciorii se  înfăţişară 
înaintea domnului şi doamnei, primiră 
poruncile şi porniră la drum în aceeaşi zi, 
dar pe două căi deosebite. 

Fiui de domn, când s-a văzut cu atâta 
bănet în chimir, suindu-se în corabie se 
călători departe, sigur fiind că se va 
întoarce în ţară înaintea celuilalt şi cu 
mai multă vază şi avuţie. 

După un drum de mai multe 
săptămâni, ajunse într-o cetate, unde se 
afla o vestită farmazoană, gata de a te 
fermeca văzând cu ochii. 

Auzind de venirea fiului de domn, îl pofti la 
masă şi după ce ospătară cu prisos din 
toate bunătăţile, îi zise: 

-Ai să auzi ce n-ai mai auzit şi ai să 
vezi ce n-ai mai văzut: o pisică jucăuşă, 
care sare şi joacă în două labe douăzeci şi 
patru de ore necontenit, în timp ce cu 
celelalte două ţine dinainte două sfeşnice cu 
lumânări aprinse. Ce crezi despre minunea 
asta? 

- Ce să cred? Nu cred nimic. Unde poţi 
vedea vreodată ciudățenia asta? 

- Ba se poate vedea! Dă mâna 
încoace, să facem prinsoare. 

- Poftim, făcu feciorul. 

- Pe ce? Îl ispiti ea. 

- Pe tot ce vrea doamna, răspunse 
feciorul. 

- Eu zic pe toată averea ta, iar de nu 
se va adeveri cele ce-ţi spun, ţi-o voi plăti-o 
îndoit, încheie dânsa şi el nu o dezise. 

Ca lucrul să fie mai întemeiat, făcură 
carte şi legătură de la care să nu se abată 
nici unul. 

Tânărul se bucură că dintr-o dată, fără 
multă osteneală, se va îmbogăţi. 
Nenorocitul nici nu bănui pe ce mâini 
intrase. 

Au adus pisica şi i-au pus două 
sfeşnice cu lumânări aprinse în labe, au 
chemat şi un toboşar 

care începu a-i cânta şi, bat-o pustia de 
mâţă sprinţară, juca şi ţopăia întocmai ca 
omul. Şi jocul ţinu douăzeci şi patru de 
ceasuri, după cum i-a fost vorba ei. 
Doamna, după tocmeala lor, culese tot 
avutul lui, şi el rămase despuiat pe 
drumuri. Abia de se putu pripăşi la o 
brutărie unde, ca să nu moară de foame, 
căra apa cu sacaua. 

Feciorul sărac, despărţindu-se de 
feciorul bogat, se îmbarcă şi, uitând de 
griji, o luă razna oriunde o nimeri. Ajunse 
şi el după vreo câteva săptămâni la un 
ostrov împădurit şi înflorit în mijlocul 
mării. 

Rămase uimit,  minunându-se de 
frumuseţea priveliştii şi zise oştenilor: 

- Stati, voinicilor, să ne oprim aici! 

Şi se urcară cu toţii pe mal, şi cum 
alesul domnului se plimba pe acolo, se izbi 
de o lespede mare, legată cu patru lanţuri. 
Chemă pe oşteni şi le porunci să tragă de 
lanţuri şi să ridice lespedea. Şi după ce ei 
o săltară din loc, ce să vadă? Un drum 
care cobora adânc pe sub pământ. 

Un moş cu barbă albă le ieşi înainte 
şi-i întrebă ce caută pe tărâmul lui? 
Flăcăul îi istorisi toate pe rând, 
împărtăşindu-i şi gândul cu care îl mânase 
părintele său în lume. 

- Pe unde vei merge, departe, vei da 


de 

domnul acestui ţinut, care se luptă de 
nouă ani 
cu duşmanul său şi nu-l poate dobori. 
Când te 
vei apropia de cetatea lui să o despresori, 
te vei 
sui şi vei ridica steagul în semn de 
biruinţă. Atunci 


vei fi chemat de el şi răsplătit. 

Şi iată că după umblătură de multe 
zile,-însoţit de oştenii săi, ajunse la locul 
luptei; tăindu-şi drum cu sabia, flăcăul 
despresura cetatea şi  înălţă steagul 
biruinței şi astfel mântui pe bătrânul 
domnitor. Acesta îl chemă şi, mulţumindu- 
i binefăcătorului, îi spuse: 

- Cere tot ce doreşti, că toate ale 
mele sunt şi ale tale. 

- Dăruieşte-mă după voia ta, îngână 
sfios feciorul. 

- Să-ţi dau pe fiica mea de soţie şi să 
te înscăunez în locul meu? 

-Asta nu pot primi fără a înştiinţa mai 
înainte pe tatăl meu. 

Domnitorul îi ticsi corabia cu toate 
bunătăţile şi scumpeturile, îi dărui pungi 
doldora de galbeni şi giuvaericale, îi 
îmbrăcă pe oşteni cu haine noi-nouţe; el 
mulţumi pentru toate aceste daruri şi-şi 
luă rămas bun. 

Când se despărţise de moşul cu barba 
albă, acesta îi ceruse: 

- La întoarcere să te abati şi pe la mine, 
să-mi 
laşi şi mie o părticică din avutul ce vei 
dobândi. 

însă moşul voise să-l încerce şi să vadă 
dacă este un om de treabă şi de cuvânt, că 
lui nu-i ardea de îmbogăţire. Aşa că, la 
întoarcere, feciorul trecu pe la moş, să-i 
facă parte din averea dobândită, dar el îl 
opri: 

- Nu-mi trebuie nimic, fătul meu. Am 
vrut 
numai să te încerc, ca să aflu omenia şi 
dărnicia ta. 

Şi astfel, tot plutind pe mare zile 
întregi, nimeri şi el la vestita farmazoană. 
Şi lui i s-a întâmplat tot aşa ca şi fiului de 
domn. După prânzul mare, îl luă cu 
aceeaşi poveste. Dar nici el nu se încrezu 
poveştilor ei şi puse rămăşag tot pe avere. 

Şi unde începu pisicuţa, ca un 
spiriduş, să joace tontoroiul în două labe, 
cu lumânările în celelalte două, s-o tot 
priveşti şi să te cruceşti. 

Trecură aproape douăzeci şi trei de 
ceasuri şi toboşarul tot mai cânta şi bătea 
din tobă şi pisica tot mai sărea şi se da în 
vânt. 

Se apropia ceasul al douăzeci şi 
patrulea şi feciorul se frământa şi sta ca pe 
ghimpi. Deodată, ce-i veni în minte? Rupse 
un ciucure mare, care 

spânzura la sofaua unde se aşezase şi odată 
ţuşti! pisicuţa aruncă lumânările şi fuga 
după ciucure, crezând că e un şoarec să-l 
prindă. 

Şi astfel femeia pierdu rămăşagul şi 
feciorul câştigă jocul. După cum le fusese 
prinsoarea, el îi luă averea şi plecă. 

între astea, auzind că feciorul bogat 
ajunsese să care apă cu sacaua la o 
brutărie din apropiere, îl căută şi, cum îl 
găsi, îl ajută să-şi facă rost de o nouă 
corabie şi le cumpără haine şi lui, şi 
oştenilor cu care plecase. 

Se înapoiară cu toţii acasă: corabia 
feciorului sărac era toată plină de comori, 
oştenii lui spilcuiţi, parcă scoşi din cutie, 
iar corabia feciorului de domn, goală şi 
oştenii cu mantii sărăcăcioase, de-ţi era 
mai mare mila. 

Abia atunci văzu şi doamna ce 
dreptate avusese soţul ei şi-şi aminti de 
vorba că omul sfinţeşte locul, nu locul pe 
om. 

Au făcut o nuntă mare şi cum 
domnul era împovărat de ani, s-a lăsat de 
domnie şi a înscăunat în locu-i pe ginerele 
său, care astfel a ajuns la mărirea visată, 
având parte până la adânci bătrâneţe de 
toate bunurile şi bucuriile lumii. 

Curcubeta! 


IATĂ O POVESTE cum nu e alta, 
auzită şi povestită. 

A fost odată, cam de multişor, sunt 
ani de când trăia undeva o femeie din 
greu, singură şi neajutorată. Se frământa 
ziulica întreagă că nu are şi ea un copil, 
care să-i deschidă uşa, să nu fie singură 
cuc. Se scula şi se culca tot cu acelaşi 
gând: să aibă şi ea un sufleţel în casă, să- 
i lumineze nopţile şi zilele. 

Aşa de mult îşi dorea o fetiţă, că într-o 
seară adormi rugându-se: 

- Doamne, de-aş avea o fetiţă, fie 
măcar şi o curcubeta! 

în vis i se arătă o ursitoare, care o 
povăţui să ia calea pădurii neumblate, 
unde va găsi ce doreşte. 

A doua zi, încrezându-se visului, 
biata femeie se pregăti de cale şi o luă 
încetişor ia deal spre pădure. Tot rătăci 
prin desiş, până ce pierdu cărările şi se 
opri într-un rămuriş. Când şi-aţinti 


'Curcubeta - dovleac ţn. red.). 

ochii, văzu un colţişor care semăna a 
sălaş omenesc: cu acoperiş însăilat de 
scânduri, cu pereţi din trunchiuri de copaci 
şi cu o uşă din împletitură de nuiele. Se tot 
suci şi se învârti, dar nu zări pe nimeni. Şi 
cum era istovită de cale lungă, bătu în 
leasă: 

- Cine sade aici? 

Deodată, de după un trunchi i se arătă 
dinainte  Muma-Pădurii, care o pofti 
înăuntru. Acolo, ce-i văzură ochii? Masa şi 
scaunele erau numai buturugi, patul, o 
scorbură mare, peste care era întins un 
aşternut de frunze şi muşchi verde şi 
moale. Pe masă era o oală cu floarea- 
soarelui, iar într-un ungher se aflau 
adunate tot felul de buruieni de leac. 

Muma-Pădurii, privind-o, ca orice 
vrăjitoare îi ghici vrerea, apoi scotoci prin 
ierburi, găsi o curcubetă şi o descântă. . 

După ce isprăvi, îi dărui femeii 
curcubetă. încă nu apucă să calce la 
înapoiere pragul casei şi  Curcubetă 
prinse a glăsui. De bucurie şi de dragă ce-i 
era, biata femeie se purta cu dânsa ca şi cu 
un ou, de teamă să nu se spargă. 

într-o zi, Beta (că aşa o alinta bătrâna) 
văzu fete din vecinătate coborându-se la râu 
după apă şi zise mamei sale că vrea şi ea 
să se ducă cu ele. 

- Cum să te duci, draga mea, că tu nu 
poţi umbla? 
- Ba eu pot, mamă! 

Când văzu mama că-i peste putinţă 
să-i strice voia, o lăsă la râu cu fetele. Ea 
merse de-a rostogolul, de sosi mai curând 
decât toate suratele. Acolo se tinu mai 
deoparte. 

Unele au început să se scalde, altele 
să spele, înalbeau sau întindeau pânza, 
fiecare cu lucrul ei. 

Beta îşi scoase cămaşa de pe ea şi 
ce să vezi? Nu mai era o curcubetă, ci o 
sânziana. Feţişoara ca spuma, perişorul 
ca aurul şi ochii negri ca măslina! Şi 
rumenă-rumeioară ca bujorul, o minunăţie 
vie! 

Intră şi ea în apă să se scalde şi tot 
jucându-se îi pică inelul cu piatră scumpă 
în râu. Fata se afundă în apă şi-l căută 
scormonind prundul. 

Dar iată că trecu pe acolo călare, în 
armură, un fiu argintat şi luminat de 
împărat. îl adusese aţa să-şi adape calul 
tocmai pe unde se afla mandreţea de fată 
jucăuşă. Cum auzi tropot de cal, ea se 
dete la fundul apei şi rămase tupilata 
acolo, să nu fie zărită cumva de tânăr. 

S-apropie el să-şi adape calul, dar n- 
a fost chip; tot îşi pleca botul şi se trăgea 
înapoi speriat. 

- Oare ce are zmeul meu de se 

sperie? 

Mai încercă o dată, zorindu-l spre 

apă, în 
zadar, că se da tot înapoi. 

- Mânca-te-ar  dihăniile, de te-ar 
mânca! Ce 
ai astăzi de te sperii aşa? 

Cum era curios, descăleca şi se 
aplecă să bea el întâi din apă şi, 
îngenunchind, minune mare! Se oglindea 
în apă făptura fetei cu mai multă 
strălucire 'ca soarele! 

Se apropie el către marginea apei şi 
o întrebă frumos cum o cheamă şi ce 
caută acolo? Ea se plânse că-i alunecase 
inelul în apă şi-l caută prin pietriş, pe unde 
s-o fi rătăcit. 

- N-ai nevoie de asta, îi răspunse el, că 
inele, 
poţi avea de la mine câte vrei. 

Şi odată îi aruncă o pungă plină de 
inele cu pietre nestemate, care de care mai 
scumpe. Apoi se rugă de dânsa să iasă din 
râu; dar ţi-ai găsit fata să asculte! Cu 
nimic n-a putut s-o înduplece. Beta scotea 
inelele din pungă şi le punea pe degete 
numărându-le: 

- Un ineluş, două ineluşe, trei 

ineluşe... 

Cum înceta de numărat, iar o lua de la 

capăt: 

- Un ineluş... 

Trecând o babă, care-şi făcuse dram 
într-acolo, coconul de împărat fugi şi o 
opri să-i ceară ajutor. După ce se vorbi cu 
dânsa, se prefăcu el că pleacă şi se îndosi 
după un copac. 

Cum fetele celelalte se risipiră care 
încotro spre casele lor, să ducă vestea 
minunii întâmplate, lăs'ând albiile la mal, 
veni baborniţa şi se puse să spele. Dar ce 
fel de spălat? Răsturna albia pe dos şi se 
făcea că punea apă să spele. 

- Nu aşa, mătuşă, sări Beta, nu se 
spală aşa! 

- Dar cum se spală, că eu nu ştiu 
altfel, zise baba. 

Beta tot o învăţa, dar mătuşica făcea 
tot de-a-ndoaselea. 

- Nu aşa, mătuşă, nu se spală aşa! 
strigă fata încă o dată. 

- Deh, fata mea, dacă eu nu mă 
pricep, de ce nu vii tu încoace să mă 
înveţi? 

Fata, tot apropiindu-se să-i arate, nu 
luă seama că era afară din râu. Tânărul 
ieşi din ascunzătoare şi puse mâna pe ea. 
O urcă pe cal şi fuga la palat. Noroc că 
târându-şi cămăşuţa după ea, a putut să 
şi-o tragă peste cap. 

Când tânărul ajunse acasă, dădu de 
ştire părinţilor săi că şi-a găsit mireasă! 


- Cum, fiul meu, izbucni 
împărăteasa- 
mamă, dintr-o cetate plină de fete nu ai 
ales decât 


pe cea mai pocită? 

Fusese aspru mustrat, dar feciorul 
nu se dete bătut. Ştia el ce nu ştia nimeni 
şi îi era de-ajuns. împărăteasa-mamă, 
după ce plânse şi se frământă ceasuri 
întregi de durere şi nu-l putu clinti, 
închise ochii şi-l lasă de capul lui. 

Lumea se mira că un fiu de împărat 
voia să se însoare cu asemenea pocitanie, 
se spunea chiar că nu era în toate 
minţile. Se făcu nunta, dar ce nuntă? în 
loc de joc şi cântece, numai planşete şi 
vaiete! 

Dar când în sfârşit rămaseră singuri, 
mirele şi mireasa, ea îi spuse: 

- Să te fereşti de un singur lucru, să 
nu te 
atingi de cămaşa curcubetei ce ţi-o las în 
seamă, 
altminteri are să fie foc şi pară! 

Astfel îşi petrecură vreme 
îndelungată laolaltă. Până când într-o zi 
au fost chemaţi la o nouă nuntă 
împărătească, a singurei lui surori. 

- Deh, făcu  împărăteasa-mamă, 
toate 
măririle din lume merg cu nurori la nuntă, 
numai 

eu fără noră, că doar n-o să car o 
tărtăcuţă după mine! 

Foarte mâhnit plecă fiul cu părinţii 
săi la nuntă, fără Beta. Ea l-a văzut 
pornind cu lacrimile în ochi; deşi ea ştia 
bine că în văzul lumii mai avea încă zile 
de trăit sub înfăţişarea asta, se hotări să 
meargă şi ea la nuntă, chiar dacă o va 
plăti cu preţul vieţii. Scoase deci cămaşa 
ei de curcubetă şi sosi tocmai când se juca 
hora mare. Se încinse şi ea alături de 
mireasă. 

Toată lumea fu cuprinsă atunci de 
mirare şi se auzea un murmur. Cine să 
fie? O fată sau o zână din alte tărâmuri? 
Numai unul singur, feciorul de împărat, 
ştia adevărul şi nu mai putea de bucurie. 

împărăteasa zise împăratului: 

- Vezi ce frumuseţe de bălăioară! 
Asta era 
pentru băiatul nostru. 

Şi-şi şterse cu năframa o lacrimă de 
pe gene. 

Fiul ei o auzi şi-i spuse: 

- Nu-ţi strica inima, dr& i mamă, că 
asta e chiar aleasa şi mireasa rrea şi nora 
ta ursită. 

- Cum poate să fie ea? Unde e pielea 
ei de tărtăcuţă? 

- A rămas acasă, răspunse fiul. 

împărăteasa, fuga la ea acasă, aprinse 
focul şi arse cămaşa de dovleac. 

în clipa aceea, de unde juca 
sprintenă şi fericită, Beta dete un chiot 
de durere, o podidi plânsul şi aşa se muie 
şi se subţie sărmana de ea, până se făcu o 
zburătoare; luându-şi zborul, se anină pe 
o ramură de arbore din grădina palatului. 

Fiul de împărat alergă îndată după 
ea, urmărind-o din creangă în creangă, 
tot mai sus, până nu-i mai zări urma. 

Numaidecât porni el în căutarea ei; 
aflând despre vrăjitoarea din pădurea 
întunecată, o luă pe drumul pe care îl 
bătuse mama Betei odinioară şi dibuind pe 
unde era rămurişul mai stufos, nimeri drept 
la sălaşul Mumei-Pădurii. Aceasta cunoştea 
zorul care îl aducea într-acolo. Chemă 
şoimii şi le porunci să întindă laţuri prin 
toată pădurea ca să prindă pe nenorocita 
fugară. 

Sta feciorul cu inima tremurândă, 
având tolba de săgeți aruncată pe umăr, 
să nu cumva să i se întâmple păsării ceva. 
Dintr-un  frunzar întunecat, pasărea 
neştiutoare se apropie ciripind şi căzu în 
laţ. 

Muma-Pădurii, înduioşată de 
dragostea feciorului de împărat pentru 
Curcubeta, pregăti pentru ea o minune 
de balsam din buruienile multe ce le 
avea, iar pasărea îl bău şi se învoită dintr- 
o dată, luând înfăţişarea dinainte, de fată 
frumoasă, cum pe pământ nu mai era nici 
una. 

De aci înainte nu mai avea nevoie să 
se ascundă în cămăşuta ei de curcubeta. 
Feciorul de împărat, bucuros, o cuprinse 
atunci în braţele lui şi iute ca vântul şi ca 
gândul zbură până acasă, la părinţii săi. 

Aci se nunti cu ea, o nuntă de 
poveste, înzestrând-o pe Beta cu toate 
podoabele din vistieria împărăției, 
printre care multe inele cu pietre 
scumpe. 

N-a fost uitată nici mama Betei, care 
se bucură şi ea până la moarte de o viaţă 
cum nici măcar în visul ei nu-şi 
închipuise. 


Norocul şi Mintea 


NOROCUL ŞI MINTEA s-au întâlnit la 
casa unui om. Acesta i-a primit cu dragă 
inimă şi i-a rugat să lucreze fiecare cu ce 
poate: Norocul să-i care averi cu sacul, iar 
Mintea, isteţime cu carul. 

Şi aşa, în scurtă vreme, omul nostru 
întrecu în bogăţie chiar pe împărat, că avea 
argint cât stelele cerului şi nisipul mării, şi 
minte, de i se duse vestea de înţelept ce 
era, că vorbele ieşite din gura lui plăteau 
cât aurul. împăratul, dacă-l văzu aşa de 
înstărit şi cuminte de nu mai avea pereche, 
îl luă de ginere. Şi ajutat de Noroc şi de 
Minte, ajunsese omul în culmea măririi. 

Până aci totul a mers ca pe roate. Dar 
într-o zi, din vorbă în vorbă, Mintea şi 
Norocul au început să se încaiere. 

- Ce mai tura-vura, zise Mintea, 
poftim la întrecere, arată ce poţi fără mine; 
iată, eu mă dau la o parte şi rămâi singur, 
pe seama ta. 

- Prea bine, încheie Norocul, şi cu 
tine şi fără tine. 

Mintea se călători atunci din casa 
omului şi Norocul rămase de capul lui. 
Purcese să-i 

care la averi, de nu mai ştia unde să le 
poată aciua; îl noroci astfel, că pe tot ce 
punea el mâna, se preschimba în aur. 

Norocul îi merse tot sporind, dar 
mintea i se scurtă tot mai mult. Nici un 
cuvânt ca lumea, nici unul la locul lui. De 
unde până atunci toţi se îmbulzeau la el 
după un sfat, omul se prosti aşa de tare, 
de râdeau şi copiii. 

între timp, se pregăti o mare 
sărbătoare la palat. Crai din cele patru 
colţuri ale lumii erau poftiţi la ospăț, 
unde ginerele împăratului avea locul de 
frunte; doar vuia pământul de vâlva ce o 
făcuse cu avuţia şi cuminţenia lui. Cu 
toţii se ospătară frumos, numai ginerele 
se purtă ca un găman. Când împăratul 
întinse cu mâna sa fieştecăruia câte o 
ramură cu mere de pe masă, mesenii toţi 
curăţiră merele şi le mâncară, numai 
ginerele, ca un netot, înghiţi ramura cu 
mere în întregime, cu frunze cu tot. 
Musafirii strâmbară din nas şi se uitară 
unul la altul înciudaţi, împăratul, să intre 
în pământ de ruşine, nu altceva. Ceru să-l 
umfle pe sus, să-l ducă la spânzurătoare, că 
numai astfel îşi putea plăti ruşinea 
suferită. 

Era aproape să-i tragă ştreangul la 
beregată, şi ginerele, care altădată era cu 
vorba aşa bogată, 

acum tăia numai paiavre. înşira vrute şi 
nevrute, şi toca din gură, sărăcuţul de el 
mergea de-a racul cu mintea. 

Iar Norocul, câte nu învârti spre a-l 
mântui, dar în deşert. Când se asigură că 
nu-i merge roata şi că e vai de capul 
omului, se dete bătut şi se supuse Minţii: 

- Te rog, surată, scapă-l de la pieire, 
ca să 
nu-l port pe sufletul meu viaţa-mi toată. 
Eu am 
făcut-o lată, tu să nu faci ca mine, Minte 
aşa de 
înzestrată şi lăudată! 

Mintea, miloasă, nu zăbovi şi se 
aşternu la lucru. Voinicul îşi veni în fire şi 
i se păru că s-a deşteptat ca dintr-un 
somn adânc. Limba i se dezlegă dintr-o 
dată. 

- Ce v-aţi năpustit la mine, ce aveţi cu 
mine? 

Unde s-a mai pomenit până acum 


spânzurat 

nejudecat! Luaţi-mă şi întrebaţi-mă şi, 
dacă îmi 
veţi găsi vreo vină, să-mi daţi o pedeapsă 
şi mai 
haină. 


Şi astfel a fost nevoit chiar împăratul 
să-l judece. Acesta îi zise: 

- Nu ţi-e de ajuns batjocura ce mi-ai 
făcut 
la masă? Ai mai văzut om să rumege 
frunze şi 
ramuri? 

- Nu e vina mea, când am socotit că 
un dar împărătesc nu-l dispreţuiesc decât 
neobrăzaţii şi nerozii. Ca să-mi cinstesc 
împăratul, am făcut ce nimeni n-a făcut. 
Dar numai eu ştiu ce am pătimit în mine, 
crezând că am să fiu lăudat de tine. 

împăratul îşi dete seama că ginerele 
nu semăna cu cel dinainte. Se simţea parcă 
stingherit de vorba lui. îl pofti din nou la 
sfat, că mulţi aşteptau să mai audă o 
vorbă cumpănită pentru toate nevoile lor. 

De atunci se pomeni Norocul rămas 
slab de minte. De-aci şi vorba: mai bine un 
dram de minte decât un car de noroc! 


Piatra fermecată 


A FOST ODATĂ un biet băiat bătut 
de nevoi, numit Mitruş, singurul sprijin al 
unor părinţi încovoiaţi de bătrâneţe. 

De lucrat, lucra el, dar nu-i mergea 
cum voia şi pace! 

Dacă văzu şi văzu că în zadar se 
trudeşte şi se zbate pe acasă, se socoti în 
sine: „Hai să primenesc aerul, să mă port 
în străinătăţi pe undeva, că cine ştie ce 
noroc dă peste mine". Dar se vede că nu 
plecă într-un ceas bun, că nici pe acolo nu 
se pricopsi. Munci trei ani de-a rândul şi 
agonisi numai trei galbeni. îi aruncă în 
pungă şi luă calea spre casă cu dor de ai 
săi. 

Umblă, umblă cale lungă şi când 
rămase puţin până să ajungă, întâlni o 
ceată de băieţi, care legaseră un câine şi 
stau gata să-l bată. Lui i se făcu milă: 

- Ce să vă dau ca să lăsaţi în pace 
câinele? 

- Un galben! răspunseră toţi într-un 
glas. 

- Poftim! şi scoase din pungă banul, 
luă câinele şi înainta spre casă. 

Mai merse o bucată şi văzu alţi 
băietani. Aceştia legaseră o pisică şi o 
chinuiau. Lui Mitruş i se făcu milă şi de 
ea: 

- Hai să vă dau un galben şi să-i daţi 
drumul. 
- Dă-ni-l! îi ziseră cu toţii. 

Şi după ce le zvârli şi lor bănuţul, 
plecă îndată cu pisica. 

în pungă îi mai rămăsese încă un 
ban. Dar nici de el n-avu parte până 
acasă, că aşa era 

felul lui. Că trebuie să-ţi meargă şi 
norocul, dar aşa îi era dat pesemne. Mai 
încolo întâlni şi pe alţii, care prinseseră 
un şarpe şi voiau să-l omoare. Dar 
Mitruş, milos cum era, se înduioşa şi 
pentru şarpe şi plăti pentru el gologanul 
rămas, îl aruncă într-o desagă şi porni 
iarăşi la drum. 

Când se apropie de satul lui, i-au 
ieşit în cale oamenii, după cum era 
datina. 

- Vine Mitrugş, vine Mitruş! 

Omul venea din străinătate 
îndepărtată, unde petrecuse trei ani, nu 
glumă! Şi astfel îi săreau toţi înainte, 
care îi strângea mâna, care îl îmbrăţişa, 
care îl săruta, până ce pe înserate poposi 
acasă. întinseră masa, mâncară şi băură 
ce brumă avură şi la urmă îi zise maică- 
sa: 

-Acum, fiule, să vedem ce ne-ai adus 
din străinătate. 

- lată ce am adus! 

Le arătă câinele, pisica, apoi scoase 
din desagă şarpele şi le înşiră de-a fir-a- 
păr tot ce păţise. 

Când auziră şi văzură părinţii toate 
astea, grozav se mâhniră. Sărmanii de ei 
se aşteptau şă vie cu câştiguri bănoase şi 
cu lucruri multe şi mărunte şi el vine cu 
prostia şi sărăcia. 

Trecură zile de atunci. înstrăinatul 
şedea  huzurind pe acasă. Oamenii 
ziceau: 

- Nu vezi dacă s-a dus, ce 
procopseală? Gaură în apă! 

Câinele cu pisica trăiau acasă la 
Mitruş şi petreceau ca fraţii; numai 
şarpele se rugă de el să-l ducă înapoi la 
părinţii lui, că va fi răsplătit bine-de ei. 
Să nu aibă nici o teamă când are să vadă 
şerpăria lor, că nu îi vor face nici un rău, 
şi să ceară mai presus de orice, de la 
tatăl lui, împăratul şerpilor, cel cu trei 
capete încoronate, „piatra fermecată". 

Mitruş luă aminte toate astea şi, 
luând şarpele, o întinse la drum. Umblă cât 
umblă, până ce ajunse la curtea şerpilor. 
Acolo, ce să vadă? Peste tot şerpuiau şi 
şuierau tot felul de târâtoare, de te 
cuprindea groaza. Dar lui Mitruş nu i s-au 
speriat ochii: ştia dânsul că nu i se va 
întâmpla nimic. 

Şerpoii, când îşi aflară puiul, săltară 
de bucurie, că ei de mult îi semnaseră 
numele în pomelnicul celor plecaţi din 
lume. îl poftiră pe Mitruş să spună tot ce-i 
doreşte inima, că un astfel de bine nu se 
răscumpără uşor. îi cărară pe dinainte saci 
cu galbeni şi cu tot felul de scumpeturi. 

Mitruş însă ştia ce să ceară, că nu era om 
nechitit şi încă îl învățase şarpele. 

- Vreau, zise, „piatra fermecată". 

Nici nu le trecea lor prin minte că 
Mitruş le va cere talismanul acesta, care 
avea darul, cum îl puneai în gură, sub 
limbă, să împlinească pe loc orice 
dorinţă. Se suciră, se învârtiră, că le 
venea anevoie să dea piatra; pe vrute, pe 
nevrute, ca să nu-şi calce cuvântul, i-o 
dăruiră. 

O îndosi numaidecât în sân, îşi luă 
rămas bun de la şerpărie şi drum bun, 
băiete, către casă. 

Nu intrase bine în ogradă, potrivi 
piatra sub limbă şi se rugă: „Casa mea 
facă-se în clipa asta un palat mai luminat 
decât al împăratului!" 

Abia spusese cuvintele acestea şi ce 
să-i vadă ochii? Căscioara lui, răsărită cât 
un stat de om, se mări ca un palat aşa de 
înălţat şi luminat, de-ţi lua vederile 
privindu-l. Toţi oamenii rămaseră buimaci 
la vederea lui şi se întrebau: 

- Oare cum putu omul acesta să facă 
aşa 
minune? 

Până şi împăratul se minuna şi el şi 
tot clătina din cap şi nu-i venea să creadă 
ochilor. îl chemă pe Mitruş şi-l întrebă: 

- Cum ai putut închipui astfel de 

minunăţie? 

-Am rostit un cuvânt tainic! 

- Dacă nu ţi-a fost greu să-l înalţi, 
până 
mâine să-mi aşterni o cale argintată între 
palatul 
tău şi al meu. De vei izbuti, îţi voi dărui 
jumătate 
de împărăție şi pe fiica mea de soţie. 

- S-a făcut, măria ta, răspunse 

Mitruş. 

Fuga acasă, puse piatra sub limbă şi 

cum a 
cerut: „Să se bată o cale de argint de la 
împărat până la mine", a apărut 
numaidecât un drum alburiu, lucios, între 
cele două palate. 

Aşa că împăratul trebui să-şi ţină 
cuvântul dat, să-l ia de ginere şi să-i facă 
parte din împărăție. 

Dar vezi că nenorocul îl păştea şi nu îl 
păsui să se bucure prea mult de marea 
fericire. 

împăratul  Arapilor, care ceruse 
mâna prinţesei, de ciudă că ea se 
căsătorise cu altul, căuta răzbunare şi 
trimise la curtea acestuia pe un arap spre 
iscodire. Arapul iscodi ce iscodi şi prinse 
de veste despre taina puterii lui Mitruş. 
Şi, într-un miez de noapte, când Mitruş 
uitase pe masă piatra fermecată şi era 
cufundat în somn, se sui hoţeşte în 
iatacul lui şi o fură. 

- Piatră, zise el, vreau să mă aflu la 
stăpânul 
meu, împăratul Arapilor, de peste mare! 

Pe dată se făcu după voia lui. 

Când se sculă Mitruş, căută piatra şi 
n-o mai găsi. Plesnea de ciudă, când privi în 
jurul său şi nu mai zări nici palat, nici 
nimic din toate măreţiile, fiindcă arapul, 
trecând pe mare, ceruse pietrei să piară 
toate. 

Tocmai când stătea mai îndurerat şi 
plănuia cu închipuirea lui cum să străbată 
marea, că nu era uşor lucru s-o străbaţi 
toată, se pomeni lângă el cu Mitului şi 
Cuţului, dragii lui. Se vede că şi pisica şi 
câinele erau  vrăjiţi, că  pricepură 
îngrijorarea stăpânului lor: 

- Nu te învenina, că ne învrednicim 
noi să-ţi 
aducem înapoi piatra. 

Şi într-o fugă, amândoi, Cuţului având 
în spate pe Mitului, vânturându-se pe 
mare, se aciuară la curtea împăratului 
Arapilor. Era pe înserate când Cuţului se 
pripăşi la poartă, iar Mitului se sui şerpuind 
ca o hoaţă de pisică în casă. Cum pândea, 
nevăzută dintr-un colţ, odată îi ieşi dinainte 
un şoarece. Hop! Se repezi la el şi-l prinse 
în gheruţe. 

- Nu mă papa, se rugă sărmanul 
şoricel, ca şi 
eu ţi-oi fi de folos! 

-Te las, miorlăi mâţa, dacă peste 
noapte te strecori la arap şi pui laba pe 
piatra de sub limbă. 

Şi numai după jurământul dat, 
rămase şoricelul nevătămat. El se săltă pe 
masă, îşi muie codiţa în solniţa cu piper; 
apoi, pe nesimţite, ajunse în iatacul 
împăratului Arapilor şi, cum acesta se 
afla adâncit în somn, îşi scutură uşor 
codiţa în nasul acestuia. împăratul 
strănută şi piatra sări cât colo. Atunci 
şoricelul o luă în bot şi fuga cu ea la 
pisică. Apoi ea şi câinele alergară într-un 
suflet până la ţărmul mării. 

-Acum, hămăi Cuţului, încalecă pe 
mine şi ţine încleştată piatra în dinţi; să 
nu-ţi cadă în apă, că te-ai dus pe copcă! 

Tocmai când se străduia să răzbată 
mijlocul mării, ce-i veni câinelui, că se 
întoarse spre pisică şi-i spuse: 

-Aş vrea să ştiu cum arată piatra 

fermecată. 

Dar cum să-i arate Mitului piatra, că 
i-ar fi căzut din bot? 

- Sau îmi arăţi sau te dau huştiuluc în 
mare! îl apucase curiozitatea pe Cuţului. 

Mitului, înfricoşată, vru să-i dea o 
lămurire şi huştiuluc! piatra în mare. 

Acum ce să se facă ei? Cum să se 
ducă acasă fără piatră? Tot pisica, mai 
drăcoasă întru astea, ochi în apă un peşte 
şi-l prinse în gheare. 

- Nu mă înghiţi, că ţi-oi fi bun şi eu la 
ceva, doar eu sunt mai-marele peştilor. 

- Te las, dacă îmi aduci piatra 
fermecată din fundul mării. 

împăratul peştilor făcu numaidecât 
adunare de peşti, dar nimeni nu ştia de 
piatră. Se numărară şi văzură că lipseşte o 
plevuşcă, cel mai mărunţel peştişor dintre 
ei. îl căutară şi pe acesta şi-l descoperiră 
tocmai când scotea piatra la liman. 

Şi mâţa puse mâna pe talisman şi 
dădu drumul peştelui-împărat, şi tot fuga, 
într-un suflet, ajunseră la stăpânul lor 
acasă, pe care îl găsiră bolnav de moarte 
din pricina talismanului. Dar chiar de 
când i-au vestit întoarcerea lui Cuţului şi 
Mitului, de cum au fost zăriţi în largul 
mării, se mai dezmetici el socotind că-i a 
bine, iar când văzu piatra, se şi înzdrăveni 
cu totul, tare ca fierul şi ca oţelul. 

Şi cu piatra fermecată îşi înălţă din 
nou un palat împărătesc, de se lăfăi cu 
toate bunurile şi trăi fericit... 


Tana-Căpitana 


A FOST OARECÂND un om care la 
bătrâneţe rămăsese fără soţie, dar avea 
mângâierea celor trei fete ale sale. 

într-o zi, tatăl şedea pe un stei de 
piatră proptit după casă şi, cum sta aşa 
cu mintea călătorindă, se pomeni cu fata 
cea mai în vârstă că-i zice: 

- Spune-mi, tată, de ce eşti aşa bătut 
de gânduri? 

- Aşa mi-a venit mie, dar n-am 
nimica, îngână el. . 

Şi nu vru tatăl să-i dea vreo 
desluşire. Dar fiindcă fata stărui şi-l 
înduioşa cu vorba ei aruncată într-o 
doară că „de ce sunt fiica ta şi la bine şi 
la rău", oftă bătrânul şi-şi deschise inima: 

- Cu ce poţi, fata mea, să-mi ajuţi tu 


mie? 
La nevoia mea numai un băiat îmi poate 
fi de 


folos. Necazul meu e că m-au chemat la 
război, 

şi eu, nevoiaş şi slăbit de greul anilor, nu 
mă 

mai simt în stare să-mi fac datoria pentru 
ţară. 

Dacă trăia fratele tău, mie nu mi-ar fi 
păsat. 

- Vai de mine, ce fel de tată eşti tu? 


îmi 
închipuiam că aveai grija nunţii mele şi 
tu te 


amărăşti pentru că te-au chemat la 
război? 

Bătrânul, încremenit de uşurinţa şi 
nepăsarea ei, rămase cu ochii înlăcrimaţi. 
Peste puţin se apropie şi fata mijlocie: 

- Spune-mi, tată, de ce stai mohorât 
şi te căinezi aşa? 

- Lasă-mă, fata mea, nu mă cihăi de 
cap, că tu eşti fată şi nu te priveşte pe 
tine! 

- Nu”tată, nu se poate, trebuie să 
ştiu! Eu sunt fiica ta şi la bine şi la rău. 

Tatăl ei, temându-se să nu-i răspundă 
la fel, n-a vrut să-i încredinţeze păsul. Dar 
fiindcă stătu mult de capul lui, în cele din 
urmă îi făcu pe voie: 

- Uite, draga mea, ce să fie? lată, m- 
au chemat sub arme şi trebuie să plec! 

- Vai, ce fel de tată eşti tu? Credeam 
că-ți băteai capul cu măritişul meu şi tu te 
necăjeşti că te-au chemat sub arme? 

De ce se temuse, nu scăpase. A 
înghiţit-o şi pe asta, sărmanul tată, i 
plecat capul pe piept şi mai tare şi a 
rămas tot îr.gândurat. Puțin după asta, 
trecu pe acolo şi fata mezină, Tana. Şi ea 
îl iscodi: 

- Spune-mi, tată, de ce stai aşa de 
supărat şi 
îngrijorat? 

Tatăl, fiind dezamăgit de celelalte 
surori, tăcu molcom. Părea că are gura 
cusută. 

- Te rog, nu-mi ascunde mie necazul. 
Deşi 
sunt fată, la vreme grea mă fac fecior de 
dragul tău. 

Tatăl, mut! Nici cu cleştele nu-i 
scoteai vorba din gură. 

- Nu te mai îngrijora, că mi-i de ajuns 
aleanul meu. 

- Trebuie să-mi spui. Să ştiu că vine 
potop şi nu mă las până nu-mi destăinui ce 
te doare. 

- Le-am spus şi surorilor tale, dar mi- 
au făcut obrazul de ruşine! 

- Trebuie să-mi spui şi mie, poate că 
ţi-oi răspunde altfel decât ele. 

Mai mult ca să scape de ea şi nu ca să 
aibă vreun folos, bătrânul îi făcu pe plac: 

- Ce să fie, fata mea, m-au chemat la 
război. Pe mine m-au părăsit puterile şi 
nu am nici un băiat de trimis în locul meu 
şi iată-mă bătut de soartă! 

- Doar pentru asta te amărăşti şi-ţi 
scurtezi zilele? Nu-ţi mai face inimă rea, 
că mă duc eu în locul tău. 

- Cum o să te duci, că eşti o biată 
fată? 

- Las' să fiu! Fă-mi numai rost de un 
port bărbătesc şi de un murg de călărit, 
dă-mi flintă, un paloş, o căciulă, ş-o 
pornesc în zbor la drum. 

Bătrânul,  mângâiat de curajul 
voinicesc al ei, îşi descreţi fruntea; îi 
râdea barba şi-i curgeau lacrimile în ochi 
de bucurie privind odorul lui. 

Puse de-i croi un port de oştean pe 
măsură; îi arcăni. un sirep din herghelie, 
care mânca pământ şi bea nouri, şi-i 
aruncă pe umeri armele, apoi îi cuvântă: 

- Deschide-ţi ochii bine, să mă scoţi 
cu 
faţa curată, la seama şi nu te da de gol, că 
dacă 
vor prinde de veste, mare ruşine este! 
Dacă 
acolo vei intra în oraş, caută să umbli pe 
la 
dughenele de puşti şi săbii, nu pe la inele 
şi 
cercei şi alte podoabe femeieşti, să nu te 
bagi 
între femei, ci să stai mereu numai între 
bărbaţi 
şi flăcăi. 

Şi aşa a învăţat-o bătrânul cum să se 
poarte şi ea asculta cu luare-aminte, că 
toate erau sfaturi întemeiate şi rostite 
numai înspre binele ei. La urmă i-a dat 
binecuvântarea şi i-a urat fierbinte: 

- Drum bun, fiica mea! Şi să auzim 
numai de 
bine. 

Tana-Căpitana a sărutat mâna 
părinteiui său; a încins voiniceşte paloşul 
şi, luându-şi rămas bun de la surori, s-a 
repezit spre cal. 

- Stai să te ajut! strigă tatăl. 

Dar el nici nu-şi isprăvise vorba, că 
ea şi sărise în şa. 

Moşul, privind-o în goana calului, şi-a 
zis în sine, cu mândrie: „E mai dihai ca 
un flăcău!" 

După cale lungă, lungă, ajunse la 


împărat: 

- Eu, măria ta, sunt fiul lui Mişchia, 
de peste 
munţi. Tatăl meu, neputincios de 
bătrâneţe, m-a 
trimes pe mine în locul lui la război. Şi 
iată, am 


venit, că de tineri, măria ta, ai mai multă 
nevoie 
la luptă. 

împăratului îi plăcu acest tânăr. „Se 
vede după purtare şi vorbă că e voinicul- 
voinicilor", zise măgulit în sine. Şi-l dete 
ca însoțitor fiului său. Pornind odată 
împreună să vadă grajdurile împărăteşti, 
Tana-Căpitana începu să se poarte 
voiniceşte. Cum a intrat înăuntru, 
şireată, s-a apropiat de cel mai nărăvaş 
cal, ca să nu dea de bănuit; ştia doar că 
voinicii-voinicilor pot înfrâna caii cei 
aprigi. 

Prinţul era vrăjit de glasul ei; după 
firea ei, după faţa gingaşă, nu-i venea a 
crede că e fecior. 

Stăpânit de îndoială, se duse la mamă-sa 
şi i se destăinui: 

- Dragă mamă, îmi pare că nu mă 
înşală ochii şi că însoţitorul meu nu poate 
fi fecior. Mi se pare că e fată. 

- Spune-mi cum arată, unde e găzduit 
şi ce a întrebat? 

- întâi şi întâi a întrebat de caii cei 
mai nărăvaşi din grajdurile noastre, dar 


înminetotmă-ndoi, 
E o fată la război. 


Mamă-sa îl povăţui să se ia pe urma 
lui, când vor trece pe la târgul cu 
podoabe, să vadă pe unde va stărui mai 
cu drag, pe la lucruri femeieşti sau 
bărbăteşti. 

Până una-alta, porni oştirea la război. 
Fata mereu căuta să fie în fruntea 
tuturor. Unde plouau gloanţele, acolo se 
îmbulzea şi ea şi însufleţea pe tineri să 
nu dea înapoi, ci să se arunce în foc. Era 
neîntrecută în curajul şi în vitejia ei. 
Datorită ei înaintară mai repede pe 
câmpul de luptă şi în cele din urmă 
învinseră pe duşman. 

Aşa l-a uimit şi încântat pe fiul de 
împărat, că nu se mai despărţea de 
dânsa: 

- Fârtate, am să-ţi fac daruri pentru 

vitejia ta! 

Şi el o purtă pe la prăvălii cu 

podoabe 
femeieşti, cu inele, cercei, cu marame, 
dar ea de-abia îşi îndrepta ochii spre ele: 

-Astea toate sunt bune pentru fete, nu 
pentru băieţi. 

Tana-Căpitana se oprea numai la 
puşti, la pistoale, la săbii şi la paloşe, tot la 
lucruri care şed bine bărbatului. 

Fiul de împărat se întoarse şi povesti 
mamei cele întâmplate. 

*» Ei, dragul meu, fetele nu dau buzna la 
război, că le tremură inima de spaimă. Apoi, 
oricum să fie, când vede găteli femeieşti, 
fata chiar dacă nu le cumpără, se uită 
măcar cu coada ochiului. După cum vezi, 
nu şi-a aruncat nici o privire asupra lor. O fi, 
dar, fecior. 

însă fiul de împărat îi spuse iar că nu 


crede. 
- Mai pune-l la încercare şi cu 
altceva, zise 


maică-sa; aşază sub perna ta şi a ei câte o 
steblă! 

de busuioc şi să te uiţi dimineaţa dacă 
busuiocul de 


1Steblă - ramură, mănunchi (n. red.). 

sub căpătâiul ei ş-a veştejit, atunci e fată 
cu adevărat. 

Darlana-Căpitana prinse de veste, se 
sculă de cu noapte şi schimbă busuiocul 
cu unul proaspăt. Când se deşteptă el 
dimineaţa şi se duse să vadă busuiocul ei, 
era mai proaspăt decât al lui. 

îi zise iar mamă-sa: 

- Deh, fiul meu! De bună seamă că-i 

fecior! 

Cum el încă se mai îndoia, mamă-sa îl 

sfătui 
să-i mai întindă şi o altă capcană. Şi aşa 
se făcu că pornind cu voinicul la plimbare, 
cum deteră de un râu, îl pofti la scăldat. 
Mai întâi ea se lăsă greu, îi spunea lui că 
fiind om de munte nu ştia să înoate. El 
stărui: 

- Nu-mi strica voia, că apa nu-i 

afundă. 

Când văzu şireata că i s-a înfundat, a 

dat 
buzna la râu cu cal cu tot şi s-a pomenit 
dincolo. Şi de pe malul celălalt strigă 
feciorului: 


- Vezi cosițele 
Cele 
ascunsele! 


Şi scutură capul o dată, de-i căzură 
pletele aurite până la genunchi. 


52 


Feciorul scoase inelul de aur din 
deget, îl aruncă şi o nimeri drept în dinte 
pe fată, care râdea, şi dintele dintr-o dată 
se auri. 

Apoi ea dete pinteni calului şi o luă 
la fugă înapoi la tatăl ei, care o aştepta 
cu nerăbdare. 

Din acea clipă, când fata pieri în 
umbra codrului, feciorul de împărat nu 
mai avu linişte şi pace. 

După ce în zadar cutreierase peste 
tot, căutând-o, se înţoli ca un fusar, 
încarcă un roib cu fuse, cu prisnele şi 
furci şi luă satele razna, doar va da de 
frumuseţea de fată a lui Mişchia, de 
peste munţi. 

Din sat în sat striga: 


- Hai la fuse! 

Cine ia fuse? 

Haide, fată cu dinte înnoit, 
Fată cu dinte aurit. 


La urmă ajunse şi în satul lui 
Mişchia. Dar Mişchia era neam numeros, 
jumătate de sat îi purta numele. Cum s-o 
descopere? 

începu el atunci a umbla din poartă 
în poartă, strigând cât îl ţinea gura: 

-Haila fuse, Cine 
ia fuse? Hai, 
fetelor frumoase! 


Când trecu pe lângă casa fetei, 
aceasta ieşi afară să cumpere fuse: 

- Fusare, fusare, cum dai fusele? 

Dintele aurit ce-l zări îi întări 

convingerea 
că este mult dorita lui iubită. 

- Cum ti-i voia, draga mea! Cu un 
taler de 
făină, de grâu, de mei, cu ce o fi. 

Dar lui nu-i era de câştig, că nu-i 
ardea de negustorie. Fata se întoarse din 
casă cu o strachină mare de mei, că meiul 
avea mai multă căutare pe vremea aceea. 
Când apucă să-l toame el în traistă, se 
făcu că greşeşte la turnat, şi tot meiul se 
risipi pe jos. 

- Nu-i nimic, că ţi-aduc altul. 

- Nu vreau altul, ăsta mi-e norocul, 

fata mea. 

Şi se puse să adune grăunte cu 

grăunte tot 
meiul. Dar până să-l culeagă, se întunecă şi 
Tanei îi fu milă de el şi-l adăposti noaptea 
în casă cu învoirea tatălui ei. Odată 
intrat, tatăl gândi că fusarii au năravuri 
să fure fete şi, ca să nu-i joace renghiul, 
ascunse pe fată într-o ladă. Dar fusarul 

chiar asta voia. Aşteptă până ce adormiră 
cu toţii, umflă în spate lada şi iute pe cal, 
cu ladă cu tot, pieri ca o nălucă. 
Pe la cântători se apropia de oraş. 
Prinseră cocoşii să cânte: „Cucurigu"! 
Fata din ladă gândea că sunt cocoşii 
din ogradă: 


- Bată-ipe cocoşi, pustia-i bată! 
Tată, ce mă ţii aşa-ncuiată? 
Dă-mi drumul, tată, 

Să mă scol odată! 


Dar, uitându-se prin  crăpătura 
capacului, îl cunoscu pe fiul de împărat, 
care îşi luase căciula din cap, şi zise: 


- Tată, nu Cocoşii noştri au 
cântat, 
Ci cocoşii fiului de împărat! 


Odată ajuns la el acasă, deschise 
lada s-o scoată afară! Fetei îi veni mai 
bine să intre în pământ de ruşine. Şi cum 
tace piatra, aşa şi ea tăcu. în deşert i-au 
vorbit feciorul, tatăl său şi mama sa. Cu 
toţii în casă se făcură foc de necaz, 

că ea amuţise dinadins, dar n-aveau 
încotro; au rugat-o o dată, de două ori, de 
nouă ori, dar de pomană. Aşa se hotări ea 
să nu sufle un cuvânt vreme de un an, 
pentru toată păţania ei. Aşa împietrită o 
cununară cu fiul de împărat. 

Zi cu zi se roti, p-aci să se încheie 
anul. Era nici mai mult, nici mai puţin 
decât un an fără trei zile, când prinţul 
stărui încă o dată pe lângă ea: „Ai să 
vorbeşti sau nu?" Şi ea tot tăcea; atunci şi- 
a luat nădejdea de la dânsa şi se hotări 
să se însoare cu o fată de împărat din 
vecinătate. 

începând pregătirile de nuntă nouă, 
mama soacră o chemă pe Tana şi-i zise: 

- Du-te şi adu-ne colacul de la balaur, 
ca să 
facem ospăţul de nuntă. 

Dar ei, pasămite, voiau să scape de 
ea, de aceea o trimiteau la balaur. 
Sărmana fată ieşi din casă şi se aşeză la 
marginea drumului, plângând şi oftând 
din adânc. 

O bătrână, care nu era alta decât 
ursita ei  îndurătoare, o întâmpină 
vorbindu-i: 

- De ce plângi, fată, şi nu ţi-i milă de 
tine? 

- Cum să nu plâng, maică, săraca de 
mine? lată şi iată ce mi s-a întâmplat! 

Şi-i povesti totul de-a fir-a-păr. 


56 


- Şterge-ţi ochii, fata mea, şi ia-o la 
drum, 
să nu te temi, că nu vei păţi nimic rău. 

Tana ascultă povaţa bătrânei, o 
porni la drum. Pe calea pe unde mergea i 
se puse de-a latul un gard căzut pe jos. 
Ea, fată cuminte, îl ridică şi apoi trecu 
mai departe. 

Mai merse ce mai merse şi-i tăie 
drumul un măgar costeliv de-i numărai 
toate coastele, îi culese un braţ de frunze 
şi i-l puse dinainte. 

Ceva mai încolo dete de o fântână 
plină cu paie şi noroi. Tana o curăţă, o 
spălă şi apoi bău, că-i era sete. 

în cele din urmă ajunse la balaur. 
Dar balaurul nu era acasă. O găsi numai 
pe fata balaurului, şi-i zise: 


- Fii bună, dă-mi 
colacul, Că mi se 
însoară bărbatul. 


Fata balaurului, necoaptă la minte, i-l 
dete. Cum fugi Tana cu colacul, iată şi 
fiorosul balaur. 

- Ce ai făcut, muşca-te-ar şarpele! 
holbă 
ochii la fiică-sa şi fuga după Tana. 

Urla balaurul: 

- Fântână, fântână, prinde-o! 

- Cum o să fac una ca asta, cătumă 
umpleai cu noroi, mă tulburai şi apoi beai, 
iar fata 
mă curaţi, mă spălă şi apoi bău. 

întâlnind măgarul, balaurul strigă: 

- Măgar, măgăruş, pune mâna pe 
fată! 

- Ei, aş! Altă treabă n-am! Tu nu mi- 
ai aruncat nimic de mâncare şi ea mi-a pus 
dinainte un braţ de frunze. 

- Gardule, strigă balaurul, prinde 
fata, că mi-o aduse aci ursita rea. 

- Lasă-te pe nădejdea asta, îi 
răspunse ţâfnos gardul, că tu mă calci în 
picioare şi treci, dar fata m-a ridicat şi 
apoi a trecut. 

Şi odată ce păşi dincolo de gard, fata 
era mântuită, fiindcă balaurul nu ieşea 
peste marginile împărăției sale. 

Astfel se întoarse ea teafără şi cu 
colacul. Când dădură cu ochii de dânsa, 
toţi se mirară cum de a scăpat din 
ghearele  balaurului; numai fiul de 
împărat, care o văzuse în război, nu se 
miră deloc. El o mai rugă o dată să spuie o 
vorbă, dar dânsa ba. 

Atunci veni împărăteasa-mamă şi-i 

zise: 

- Să porţi apa cu ciurul şi să stropeşti 
calea 
de la mire la mireasă! 

Cum ieşi Tana din casă, o podidi un 
plâns de ţi se rupea inima de mila ei. lar 
se ivi ursita ei şi o întrebă: 

- De ce plângi, fata mea? 

- Uite, maică, aşa şi aşa mi-au zis să 
fac şi să dreg. 

- Nu plânge, fata mea, vei putea 
îndeplini tot ce ţi s-a poruncit. 

Şi baba chemă atunci păsările 
cerului. Acestea se îngrămădiră în ciur şi, 
cu paie, cu fire de frunze şi glod, 
astupară toate găurelele. Şi astfel putu să 
care Tana apa cu ciurul şi stropi toată 
calea. 

- Acum trebuie s-o mături! îi porunci 
iar 
împărăteasa-mamă. 

Se aşeză fata din nou pe plâns şi 
veni ursita în chip de babă. Ea chemă 
vânturile, cerându-le să facă drumul 
oglindă. 

Nu rosti încă vorba din urmă şi se 
iscă pe dată un vânt, care mătură calea şi 
o făcu netedă ca în palmă. 

Sosi aşadar ziua de cununie a 
feciorului de împărat şi Tana nu scotea o 
vorbă. 

Spre seară se deschise alaiul cu 
mirii în frunte şi toată lumea, cu câte o 
făclie, îi urma; 

după toţi venea Tana, care avea o făclie 
de zadă!. Şi cum ardea zada, picura pe 
mâna ei răşina, gata s-o frigă. 

Cei dimprejur, de teamă că marama ei 
luase foc, dădură țipăt: 


-le-aiars, 
mută, Mută şi 
pierdută! 


Se făcu aşa o mare vâlvă, că feciorul 
de împărat părăsi mireasa şi alergă spre 
dânsa. Mai era o clipă până la împlinirea 
anului, de când ea sta mută. Când trecu 
şi clipa aceea, el i-a auzit, în sfârşit, 
glasul. Sări în ajutorul ei şi-i zise: 

- Astăzi se împlineşte un an de la 
nunta noastră; mai bine să sărbătorim 
această zi ca fiind cea mai frumoasă din 
viaţa noastră. 

Au făcut o mare petrecere, au jucat 
şi au cântat de bucurie. L-au adus şi pe 
tatăl fetei şi astfel toate ale trecutului au 
fost uitate, de au trăit cu toţii zile 
luminate şi de soartă binecuvântate. 


'Zadă - arbore răşinos cu frunze lungi în formă de ace 
(n. red.). 


POVEŞTI BULGARE 


Fuga animalelor 


A FOST ODATĂ un bou care a 
muncit la stăpânul lui ani mulţi cu 
credinţă şi răbdare, nădăjduind că, atunci 
când va îmbătrâni, stăpânul îi va da de 
mâncare pe săturate şi-l va lăsa să se 
odihnească şi să-şi isprăvească zilele în 
pace, dar s-a înşelat. Bătrâneţea a venit pe 
nesimţite şi el tot mai trăgea la carele 
grele şi la plug. Dar cel mai greu era să 
treiere grăunţele, învârtindu-se într-un 
loc cât era ziua de mare sub soarele 
arzător de vară. Ba, pe deasupra, după 
atâta suferinţă, bătrânului bou îi mai 
puneau şi botniţă, ca să nu îmbuce ceva 
din grâul de treierat. Bietul animal răbda 
şi-şi spunea în gând: „Când o să isprăvim 
de treierat şi la toamnă de însămânţat, o 
să-mi dea drumul să mă odihnesc şi eu. 
Oare stăpânul meu nu vede că nu mai am 
putere de muncă?" 

Treieratul s-a terminat. Veni şi 
toamna, arară ogoarele şi le însămânţară 
cu grâu. Abia atunci căzu pe capul boului 
năpasta cea mare, când îl auzi într-o zi pe 
stăpân spunându-le fiilor săi: 

- Bine c-am isprăvit cu semănatul, 
pentru că bătrânul bou nu mai e bun de 
muncă; a slăbit mult şi n-o s-o mai ducă 
iarna asta, ca la primăvară să mai avem 
vreun folos de pe urma lui. E timpul să-l 
tăiem şi să-l facem pastrama. 

Când auzi una ca asta, se gândi şi-şi 
spuse în sinea lui: „Omule nemulţumit! 
Atâţia ani ţi-am muncit cu răbdare, şi-n 
cele din urmă, când m-au lăsat puterile/în 
loc să-ţi fie milă de mine, să mă laşi să 
mor liniştit, tu vrei să mă tai? Ce rău ţi-am 
făcut eu ţie? Nu ţi-am tras carele 
încărcate, nu ţi-am arat tarlalele de pe 
care ai strâns un grâu minunat cu care te- 
ai hrănit pe tine şi pe toţi copiii tăi? Ba ai 
mai vândut din el şi ai kjat un preţ bun. 
Nu ţi-am treierat grâul, când îmi puneai 
botniţă ca să nu îmbuc cumva din 
grăunţele pe care le-ai arat şi le-ai 
semănat cu ajutorul meu? lar apoi, când 
am rămas nevolnic, t. în loc să-ţi fie milă 
de mine şi să mă laşi ră mă odihnesc, mă 
tot îmboldeai cu şişul de fier, de mi-ai 
făcut pielea ciur. Şi pentru tot binele pe 
care ^i l-am făcut, nu-mi 

îngădui nici măcar acum, la bătrâneţe, să 
mă odihnesc şi să mor în pace, ci vrei să 
mă tai! Asta nu se mai poate răbda! Am 
să-mi iau câmpii şi am să mă duc în 
codrul pustiu!" 

Aşa gândi bătrânul bou şi porni în 
fugă spre codrul pustiu. Pe drum se 
întâlni cu un cocoş, care-l întrebă: 

- Unde alergi aşa, boule? 

Boul îi povesti toată istoria sa. 
Auzind-o, cocoşul spuse: 

- Rogu-te, ia-mă şi pe mine să fugim 
împreună, fiindcă şi eu am auzit-o pe 
stăpâna 
mea spunând copiilor săi: „Să-l tăiem pe 
cocoşul 
acela bătrân, pentru că nu mai e bun 
decât de 
tocană!" 

Boul îl luă sub ocrotirea sa şi porniră 
amândoi la drum. Mai merseră ei puţin şi 
întâlniră un măgar care-i întrebă: 

- Unde aţi pomit-o aşa repede, boule, 
şi tu, 
cocoşule? 

Aceştia îi povestiră că se duc în cele 
pustietăţi, din pricina stăpânilor răi şi 
nerecunoscători. Atunci măgarul, 
înălţându-şi urechile, zise: 

- Vă rog, luaţi-mă şi pe mine, fiindcă 
nici 
stăpânul meu nu este mai bun decât ai 
voştri. 

Niciodată nu-mi dă jos samarul de pe 
spinarea-mi  jupuită. Toată ziua mă 
încarcă cu poveri grele, din pricina 
cărora nu pot merge'repede, şi el, în loc 
să mă lase să mă mai odihnesc, mă 
altoieşte cu toiagul pe spinare, de parcă 
ar da într-un lemn. 

îl luară şi pe acesta şi porniră mai 

departe. 

Merseră ce  merseră, până ce 
întâlniră în cale o pisică. 

- încotro aţi luat-o? îi întrebă ea. 

Boul îi răspunse că şi-au luat câmpii 
şi din ce cauză. 

- Rogu-vă, spuse pisica, luaţi-mă şi pe 
mine 
cu voi! Pentru că stăpânul meu are copii 
răi, 
care mă chinuiesc toată ziua, jucându-se 
cu 
mine. Nu le ajunge că le prind şoareci, 
dar au 
mai făcut şi nişte cărucioare mici la care 
mă 
înhamă să-i car! Asta e treabă pentru 
mine? 
De aceea nu mai pot răbda şi am să fug 
şi eu! 

O luară şi pe ea. 

Pe drum mai întâlniră apoi un iepure, 
care-i întrebă: 

-încotro aţi luat-o? 

Cu toţii răspunseră că şi-au luat 

câmpii. 

- Ştiţi ce, zise iepurele, luaţi-mă şi 

pe 

mine, că nu mai am pace din pricina 
vânătorilor care mă hăituiesc tot timpul. 
îl luară şi pe el şi porniră cu toţii în 
fugă până ajunseră într-o pădure pustie. 
Acolo găsiră hrană din belşug şi linişte 
destulă, încât nu mai puteau de bucurie. 

Când dete frigul, că iarna se apropia 
cu paşi repezi, boul spuse: 

- Dragi prieteni, trebuie să ne dăm 
osteneala 
şi să ne facem o casă, pentru a nu muri de 
frig la 
iarnă. 

Dar ceilalţi începură să dea 

înapoi. Măgarul zise: 

- Eu, când o fi ger, am să-mi întorc 
coada 
împotriva crivăţului şi am să ies din iarnă; 
n-am 
nevoie de casă. 

Cocoşul spuse şi el: 

- Eu am să mă urc într-un copac şi 
am să 
cânt mereu; eu ies din iarnă. 

Pisica şi ea: - 

- Eu am să mă vâr într-un copac 
scorburos, 
am să torc mereu - hâr-mâr- şi am să ies din 
iarnă. 

Iepurele spuse şi el: 

- Eu din tufiş în tufiş şi din lăstăriş în 
lăstăriş 
voi ieşi din iarnă. 

Atunci boul, văzând cum stau 
lucrurile, se apucă de treabă şi-şi făcu 
singur o casă, punând drept acoperiş 
blana unui lup, pe care l-a găsit mort şi l- 
a jupuit cum se cuvine. 

După ce termină lucrul, boul bătrân se 
satură de iarbă, se adapă, intră şi se 
încuie în casa lui călduroasă, unde 
adormi liniştit. 

într-o noapte de iarnă se iscă furtună 
mare şi se lăsă gerul. Atunci prietenii 
boului dădură fuga peste el şi-l rugară să-i 
oploşească în casa lui, căci altfel au să 
moară de frig. Cel dintâi s-a dus măgarul 
şi începu să ragă cu lacrimi în ochi: 

- Boule, frăţioare, deschide-mi, că 
mor de frig! 

- Cară-te de aici, răspunse boul, 
întoarce-ţi coada împotriva frigului! 

Măgarul începu să plângă şi boului i 
se făcu milă, aşa că-i deschise. 

în urma lui veni şi cocoşul şi strigă: 

- Deschide-mi, boule, că mor de frig! 
- Hai, mişcă-te de aici! Du-te şi cântă 
prin copaci, ca să scapi de iarnă! 

Apoi i se făcu milă şi-l oploşi şi pe 
acesta. Tot aşa s-a întâmplat şi cu pisica 
şi cu iepurele. După ce-i mustră la 
început, îi iertă şi-i primi pe 

toţi în casa lui caldă. Aici era bine şi toţi 
se încălzeau şi se veseleau. 

într-o noapte friguroasă de iarnă se 
auziră urletele lupilor flămânzi. Măgarul 
spuse: 

- Boule, auzi nişte fete care cântă? 
Am să zbier şi eu! 

- Bagă-ţi minţile-n cap! zise boul. Ce 
să caute fetele în pădurea asta pustie?! 

Măgarul nu ascultă însă şi zbieră o 
dată cu glasul lui puternic, cât putu mai 
tare. Lupii sosiră îndată, înconjurară casa 
şi strigară: 

- Prieteni buni, deschideţi, să vedem 
cine 
ne-a chemat aici! 

Toţi îngheţară de frică, mai ales 
măgarul, fiindcă el zbierase şi era foarte 
iubit de lupi. Atunci boul zise: 

- Deschideţi, să vedem ce vor. 

Unul dintre ei deschise uşa. Lupii se 
bucurară din cale-afară şi, cum intrară, 
spuseră: 

- Prieteni buni, ia auziţi aici un 

cântecel. 

- S-auzim, zise boul. ŞI lupii 
începură: 
- Ce-am căutat, am găsit... Boul zise: 

-Acum să vă cântăm şi noi ceva! 

Lupii răspunseră: 

- Bine, să v-auzim şi pe 

voi. 

Şi boul începu: 

- Ce-aţi văzut pe acoperişul casei, 
asta vă 
aşteaptă şi pe voi! 

Lupul bătrân spuse celor mai tineri: 

- leşiţi şi vedeţi ce e pe acoperiş! 

Aceştia îl ascultară şi, când văzură 

acolo 
sus blana de lup, se speriară şi fugiră care 
încotro. Cum îl văzură singur, toţi 
tăbărâră pe lupul cel bătrân. Boul tu 
coarnele, măgarul cu copitele, pisica cu 
ghearele, cocoşul cu clonţul, iar iepurele 
alerga de jur-împrejur în căutarea unei 
puşti ca să tragă în el. 

Apoi, cum era într-un hal fără de hal, 
boul îl luă în coarne şi-l azvârli pe uşă 
afară. Lupul se sculă şi o luă la sănătoasa. 
Pe unde trecea, frunzele copacilor şi 
conurile îngheţate de brad îl ciocăneau 
pe spate. Când ajunse la fârtaţii săi, le 
spuse că iepurele a tras după el cu puşca 
şi alicele cădeau ca ploaia pe spinarea lui. 
Apoi, de frică şi de oboseală, căzu jos şi 
muri. 


Fructul cel mai valoros 


A FOST ODATĂ un tată care avea trei 
feciori, într-o zi îi chemă la dânsul şi le 


spuse: 

- Am să vă dau la fiecare câte o 
pungă cu 
galbeni. Mergeţi în lume şi căutaţi fructul 
cel mai 


valoros. Care dintre voi mi-l va aduce, am 
să-i 
dăruiesc jumătate din averea mea. 
Feciorii luară pungile cu galbeni şi 
porniră fiecare în trei părţi ale lumii în 
căutarea fructului cel mai de preţ. 
După trei ani se-ntoarseră cu toţii la 
tatăl lor. 
- Ei, zise acesta întorcându-se către 
feciorul 
cel mai mare, ce mi-ai adus? 
Băiatul îi răspunse: 
- Fructul cel mai valoros, tată, este 
acela care e cel mai dulce. Eu ţi-am 
cumpărat un ciorchine de strugure. Dintre 
toate fructele pământului nostru, acesta e 
cel mai dulce. 
- Bine ai făcut, spuse tatăl, mi-ai adus 
un fruct tare bun. Dar tu ce mi-ai adus? se 
întoarse apoi către feciorul cel mijlociu. 
- Tată, eu m-am gândit că fructul cel 
mai valoros este acela care se găseşte cel 
mai rar. 

De aceea m-am dus în ţăriie sudice şi ți- 
am cumpărat fructe rare, ce nu cresc pe 
la noi. Uite: nuci de cocos, portocale, 
curmale, banane; din fiecare câte puţin, 
ca să ai de unde să-ţi alegi: poftim, ia ce- 
ţi place! 

- Bine ai făcut, fiul meu, mi-ai adus 
fructe 
minunate. Am să-mi aleg unul din ele, 
zise 
bătrânul. 

Apoi se întoarse către feciorul cel 

mai Mic: 
- Dar tu, fiule, ce mi-ai adus? De ce 
te-ai întors cu mâinile goale? 
- Este adevărat, tată, că m-am întors 
cu mâinile goale, însă banii pe care mi i-ai 
dat nu i-am risipit pe fructe scumpe, ci m- 
am înscris la o şcoală. Trei ani de zile am 
tot învăţat. Fructele pe care le-am cules nu 
se văd, pentru că ele se află în inima şi în 
mintea mea. Socot, tată, că acestea sunt 
fructe valoroase... 

Auzind aceste cuvinte, tatăl se 
bucură şi zise: 

- Tu mi-ai adus fructele cele mai 


scumpe, 
fiul meu! Tu meriţi răsplata făgăduită, 
pentru că 


nu există fruct mai valoros ca învăţătura. 


Nora răsfăţată 


A FOST ODATĂ un bărbat şi o femeie 
care aveau o singură fată. Era foarte 
frumoasă şi părinţii ei o răsfăţau şi nu-i 
dădeau voie să pună mâna pe nimic. Au 
venit mulţi s-o ceară de noră, dar mama le 
spunea tuturora: 

- Fiica noastră e tare răsfăţată şi nu 
ştie să 
facă de nici unele. Când i se face frig, ea 
începe 
să strige: „Apropiaţi-mă!" şi noi atunci 
facem 
numaidecât focul în sobă şi o apropiem de 


el ca 
să se încălzească. Dar îndată ce se 
încălzeşte 
prea tare strigă: „Depărtaţi-mă!" şi noi o 
luăm de 
lângă foc. 


Cum auziră una ca asta, oamenii îşi 
luară picioarele la spinare. 
Odată a mai venit un bătrân şi a 
întrebat: 
- Am auzit că .aveţi o fată frumoasă. 
Am 
venit s-o cer de noră. 
Mama fetei îi spuse şi lui aceeaşi 
poveste: 
- Bogdanka noastră este foarte 
răsfăţată. Nu se pricepe la nici un fel de 
treabă. 
- Păi aşa cum aţi învăţat-o, aşa ne vom 
purta şi noi cu ea, răspunse bătrânul. 

Au dat-o şi au şi făcut nunta. 

Bătrânul avea trei fii şi două nurori, 
iar Bogdanka era cea de-a treia noră. 

A doua zi după nuntă, toată lumea 
se apucă de lucru, numai singură 
Bogdanka stătea degeaba şi nu punea 
mâna pe nimic. 

A venit şi ora prânzului. S-au adunat 
cu toţii şi s-au aşezat în jurul mesei. S-a 
aşezat şi Bogdanka. Celelalte nurori 
aduseră mâncarea şi puseră în faţa 
socrului o pită mare. El o luă, o rupse în 
bucăţi şi o împărţi. 

- Dar pentru nora mai tânără? 
întrebă soacra. 

- Ea nu-i flămândă, răspunse 
bătrânul. Când un om nu munceşte, nu-i 
e foame. 

După masă se apucară cu toții din 
nou de lucru. Bogdanka şedea şi nu 
punea mâna pe nimic. Se adunară din 
nou la cină. Socrul a luat pita, a rupt-o în 
bucăţi şi a împărţit-o. 

- Dar pentru Bogdanka? făcu din nou 
soacra. 

- Ea nu-i flămândă, răspunse iar 
bătrânul. Când un om nu munceşte, nu are 
deloc poftă de mâncare. 

Cinară, mai vorbiră despre ce aveau 
de făcut a doua zi şi se culcară. 

S-a culcat şi Bogdanka, dar nu putu 
defe! închide ochii, de foame. Aşteptă cu 
sufletul la gură să se lumineze de ziuă. 
Cum se crăpă de ziuă, se sculă pe tăcute, 
se spălă pe ochi, mătură curtea, mulse 
vacile, dădu drumul vitelor Se treziră şi 
ceilalţi. Când  dădură cu ochii de 
Bogdanka, se _ uitară unul la altul şi 
zâmbiră. 

La prânz, cine puse masa cea dintâi 
şi se aşeză ultima? Bogdanka. Bătrânul 
rupse pita, îi dădu ei bucata cea mai 
mare şi spuse: 

-Tu, Bogdanka, astăzi ai muncit mai 
mult decât toţi, de aloet* îţi dau ţie 
bucata cea mai mare. 

A trecut o săptămână, două. 
Bogdanka se trezea dis-de-dimineaţă şi 
toată ziua n-avea astâmpăr. Se făcuse 
sprintenă şi harnică. Nimeni nu muncea 
ca ea. în a treia duminică, părinţii ei au 
venit să vadă cum o mai duce fata lor 
răsfăţată. Ai casei îi văzură de departe şi 
ieşiră cu toţii să-i întâmpine. Bogdanka 
dădu fuga cea dintâi, deschise porţile şi 
strigă: 

- Mamă!... Tată!... Coborâţi cât mai 
repede din căruţă şi apucaţi-vă de treabă. 
Aici nu-i ca la voi; cine nu munceşte nu 
mănâncă! 

POVEŞTI TURCE 


Mezina şi mărul de aur 


ASCULTĂ POVESTEA unei 
preafrumoase fete. Nu va fi tristă 
povestea ei, căci celor frumoşi, şi mai 
ales buni, nu le e rea ursita... Amarul şi 
plânsul să fie hărăzite celor urâţi şi răi... 
De pătimit, pătimeşte multe omul, că aşa- 
i şartul vieţii... Uite, şi eu, câte n-am mai 
pătimit în zilele mele! 

M-am făcut spoitor, am spoit tingiri 
şi-am rămas cu toate mânerele lor în 
mână... 

M-am făcut doftor, am ticluit nişte 
hapuri tămăduitoare, şi dintre bolnavii 
care le-au înghiţit, unii au rămas fără 
suflare pentru totdeauna, alţii s-au 
pierdut pe sine pentru timp îndelungat... 

Mi-au zis oamenii din preajma mea: 
„La ce bun să fii pribeag şi singuratic, ca 
un derviş? Să-ţi căutăm drept soaţă o 
frumoasă ca luna 

de pe cer, cu zulufi aurii, cu benghi! ca 
steieie şi dinţii ca perlele"... M-am învoit pe 
dată, dar când am ridicat vălul miresei 
mele, am  încremenit: mă  însoţiseră, 
oameni buni, cu o femeie care avea nici 
mai mult, nici mai puţin, decât de trei ori 
câte treizeci de ani, cu faţa spoită cu 
sulimanuri şi atât de urâtă, atât de urâtă, 
încât îngheţai când o priveai... M-am dus 
la peţitori: „Cu ce v-am greşit eu de mi-aţi 
făcut una ca asta?" Noroc că aveam -la 
mine fesul fermecat. Mi l-am pus pe cap şi 
pe loc m-am făcut nevăzut. Şi dus am fost. 
O dată măcar nu mi-a mai călcat piciorul 
pe meleagurile acelea... 

Afost odată ca niciodată. A fost odată, 
într-un colţ uitat de lume, un bărbat care 
avea şase fete. Nu-i era defel uşor să-şi 
ducă gospodăria fără nici un flăcău, dar 
nu se plângea omul nostru. Cum-necum, 
mai uşor ori mai greu, o scoteau ei la 
capăt şi vieţuiau laolaltă în bună 
înţelegere. 

într-o zi, spre asfinţit, intră şi omul 
nostru la cafeneaua din sat, unde se 
adunau, după sfârşitul muncilor de peste 
zi, bărbaţii, ca să mai schimbe 


1 Benghi - mic semn negru (natural sau artificial) pe 
obraz sau pe trup (n. red.). 

între ei câteva vorbe. Nici nu apucă e! să 
dea bineţele cuvenite, că un ţăran avut, 
care avea şase flăcăi, îl şi luă în râs: 

- la te uită, fârtate, cine-a venit 


printre noi! 
Hai,  povesteşte-ne minunea cum de 
izbuteşti să-ţi 
duci zilele de azi pe mâine, prea netrebnic- 
tată a 


şase netrebnice fete? 

Hohote de râs se auziră din toate 
părţile. Şi aşa se ruşina omul nostru, aşa se 
simţi de umiiit, că nu ştiu cum să părăsească 
mai degrabă cafeneaua. Sosi acasă abătut, 
fără nici un chef. 

- Ce-ai păţit, tată, de stai aşa pe 
gânduri? îl 
întrebă fiica lui cea mare. 

La început, părintele nu voi să-şi 
necăjească fata povestindu-i vorbele de 
batjocură cu care fusese întâmpinat la 
intrarea în cafenea. 

Cum însă fata stărui, îi spuse în cele din 

urmă. 

- Doar asta era?! se miră fata. Şi eu 
care 
crezusem că m-a cerut cineva de nevastă şi 
tu te 
frămânţi că nu ştii cum să-mi faci rost de 
zestre! îi 
răspunse ea şi plecă, lăsându-l singur. 

lar tatăl se cătrăni şi mai mult, 
amintin-du-şi iarăşi că are la casă şase 
fete mari pe care nu le poate nicicum 
căpătui, din pricina sărăciei... 


A doua seară, când iarăşi intră în 
cafenea, fu din nou primit cu aceleaşi 
cuvinte umilitoare, la care iarăşi nu fu în 
stare să găsească vreun răspuns. Şi iarăşi 
se înturnă acasă, mai amărât decât 
plecase. Văzându-l aşa de copleşit de 
gânduri, a doua fiică se apropie de el şi îl 
iscodi şi ea să-i spună ce necazuri are. 
Când, după multe stăruinţe, omul îşi 
deschise inima, şi cea de a doua fiică a sa 
îi răspunse întocmai ca sora ei mai mare: 

- Asta era?! Şi eu care crezusem că 
m-a 
cerut cineva de nevastă şi tu nu ştii cum 
să-mi 
faci rost de zestre! îl mustră ea şi plecă, 
lăsându-l 
mai departe singur. 

Şi  amărăciunea şi  neputinţa îl 
împresurară şi mai tare pe omul nostru. 

Zi după zi, se petrecură întocmai 
aceleaşi lucruri şi la cafenea, şi acasă, 
până ce, într-a şasea seară, fu rândul 
mezinei să-l întrebe pentru ce stă aşa trist 
şi îngândurat. 

- Ce să fie, fata mea, îi mărturisi omul. 
Greu, 
tare greu îmi vine când sunt luat peste 
picior 
numai pentru că am şase fete şi nici un 
flăcău şi 
pentru că, neavând cine să alerge încolo 
şi 
încoace ca să mai câştige niscai prăpădiţi 
de 

gologani, o ducem în sărăcie, la 
cheremul oricui... 

-Asta era, tată drag?! se miră şi 
mezina. Nu-i nici o pricină de întristare, 
tăicuţule. Mâine seară, te du din nou în 
cafenea, şi. îndată ce ţi s-o spune: „Bine- 
ai venit, netrebnic tată a şase netrebnice 
fete", tu să răspunzi: „Bine te-am găsit, 
netrebnic tată a şase netrebnici flăcăi!" 

Zis şi făcut. Seara următoare, când a 
intrat în cafenea şi ţăranul cel avut îl 
întâmpină cu „aceleaşi bineţe 
zeflemitoare, omul nostru nu mai părăsi 
cafeneaua ruşinat, ci îl înfruntă: 

- Bine te-am găsit, netrebnic tată a 
şase netrebnici flăcăi! 

- Aşaaa?! Ai prins grai?! Or fi flăcăii 
mei 
netrebnici, fârtate, îi întoarse vorba 
bogătanul, 
dar unul dintre ei are să izbutească să ia 
mărul 
de aur pe care fiul Beiului îl ţine mereu 
la el, în 
buzunarul caftanului. Aud? Mai ai ceva 
de zis? 
Este în stare vreuna din nepricopsitele 
fiice ale 
tale să săvârşească o asemenea ispravă? 

N-a mai ştiut ce să răspndă omul 
nostru şi iarăşi s-a înturnat acasă d .s pe 
gânduri. 

- Ei, cum a fost, tata drag? De ce 
eşti tot 
trist? îl întâmpină mezina. 

- Uite, fata mea, oftă omul, eu i- 


am 
răspuns aşa cum m-ai învăţat tu. Iar el m- 
a umilit 
şi mai tare, lăudându-se că unul dintre 
feciorii lui 
va lua mărul de aur de la fiul Beiului, în 
timp ce 
nici una dintre voi nu e în stare să 
facă O 
asemenea faptă, ceea ce, din păcate, e 
prea 

adevărat. 

- Nu te necăji pentru atâta lucru, 
tată. Mâine 
te du din nou la cafenea. Şi dacă iarăşi te- 
O încolţi 


bogătanul cu vorbele lui înfumurate, 
răspunde-i 

răspicat că nu unul dintre feciorii lui 
se va 
învrednici să ia mărul de aur, ci una din 
fiicele 

tale. Şi ai grijă, tăicuţule, de pune 


rămăşag cu el 
pe cât mai mulţi bani şi îţi făgăduiesc că 
nu tu vei 


fi acela care va pierde. 

Seara următoare, când, păşind în 
cafenea, bogătanul îl întâmpină cu 
aceleaşi vorbe de batjocură despre 
netrebnicia fiicelor sale, tatăl acestora 


răspunse:! 

- Laudă multă şi faptă puţină. De 
faţă cu 
toţi oamenii de aici, eu mă prind cu tine 
că nu un 
fecior falnic de-al tău, ci o fată 
„netrebnică" de-a 
mea va izbuti să ia în stăpânire mărul de 
aur de 
la fiul Beiului. Şi mai mult decât atâta, 
sunt gata 


să pun rămăşag cu tine, fiecare dintre 
noi 

punându-și la bătaie tot avutul său, că 
aşa cum zic eu se vor petrece lucrurile, şi 
nu altfel. 

- Aşa ceva nu se va întâmpla în veci! 
ţipă bogătanul. 

- Ba se va întâmpla cum te văd şi 
cum mă vezi! îi răspunse neclintit tatăl 
fetelor. 

-Ba nu! 

- Ba da! 

Şi se încinse o zarvă 
nemaipomenită. Se întretăiau glasurile, 
tot mai aprinse: 

- Eu tin cu tatăl flăcăilor! 

- Eu, cu cel al fetelor! 

- Tatăl fetelor o să aibă dreptate! 
- Ba cel al flăcăilor! 

Şi aşa se sfădiră bărbaţii din cafenea 
până târziu în noapte. Dimineaţa, cum se 
crăpă de ziuă, osteniţi de atâtea strigăte, 
se aflau cu toţii dinaintea casei cadiului, 
ca să le întărească acesta rămăşagul. 

După ce îi ascultă şi pe unul, şi pe 
altul, cadiul chibzui aşa: 

- Vor pleca îndată să ia mărul de aur 
un 
flăcău din cei şase şi o fată din cele şase, 
la 
alegerea părinţilor lor. Fetei i se va da un 
nume 
de bărbat, Aii, iar băiatul se va purta cu 


şa 

cuviincios, precum un frate. Altminteri, 
de va greşi cu ceva, va fi închis în 
temniţă zile îndelungate. Va îmbrăca fata 
straie bărbăteşti şi va porni şi ea călare, 
întocmai ca un flăcău... 

Aşa au purces la drum mezina, Aii, şi 
mezinul bogătaşului. Au mers ei o bună 
bucată de vreme, poposind când ca să 
culeagă lalele şi zambile, după dorinţa 
fetei, când ca să bea cafele şi tutun, după 
dorinţa flăcăului, până ce li s-a întins 
dinainte o apă mare şi înfricoşător de 
tulburată. Ca să răzbească mai departe 
trebuiau să treacă pe malul celălalt, pe o 
punte îngustă şi tare şubredă. Şi-au 
strunit armăsarii amândoi tinerii, 
îmboldindu-i să păşească pe punte, dar caii 
numai ce s-au opintit deodată şi n-au mai 
vrut, Doamne fereşte, să înainteze. Ce n- 
au încercat  călăreţii noştri! l-au 
îmbărbătat cu vorba, i-au atins cu biciul, 
au încercat să-i mâne ţinându-i de căpăstru, 
dar în zadar. Nici unul din cai nu s-a urnit 
din loc. 

- N-avem încotro, Aii, a spus atunci 
flăcăul. De mers mai departe, nu mai 
putem merge. Trebuie să ne întoarcem 
acasă, că până la seraiul Beiului avem de 
străbătut drum lung şi greu, iar numai cu 
piciorul nu vom putea ajunge niciodată... 

- Poate că ai dreptate, răspunse 
mezina. Tu ia-o înainte, că te ajung şi eu 
din urmă. 

Flăcăul îşi şi înturnă armăsarul şi se 
depărta agale, răsucindu-şi tacticos o 
ţigară. 

în acest răstimp, ce se gândeşte fata? 
„I se năluceşte ceva calului ăstuia al meu, 
de nu vrea el cu nici un chip să pună 
piciorul pe punte, la să-l leg eu la ochi şi 
să mai încerc o dată înainte de a mă 
întoarce!" 

îşi scoase iute brâul ce-i încingea 
mijlocelul şi îl legă la ochii armăsarului. 
Apoi îi dădu un bici uşor şi calul trecu 
puntea în galop. Ajunsă pe malul celălat, îl 
dezlegă la ochi şi aşteptă. 

Flăcăul, când şi-a isprăvit de fumat 
ţigara, se uită înapoi, să vadă ce-i cu Aii 
de nu mai vine. Când colo, de partea 
cealaltă a apei, făcându-i semn cu mâna, 
a chemare, cine era? Aii. Se întoarse 
înciudat flăcăul, dădu iarăşi să treacă 
puntea, dar calul lui necheză năprasnic 
şi, tră-gându-se înapoi, ca speriat, se 
ridică în două picioare, mai-mai să-şi 
răstoarne călăreţul, înfuriat, acesta îl lovi 
cu gârbaciul, dar calul nu da semne de 
ascultare. Şi atât de necruţător îl biciui 
flăcăul, atâta îl biciui, încât bietul animal 
se prăvăli în genunchi şi-apoi se lungi pe 
malul apei, 

fără suflare. Mânios foarte, flăcăul se 
ridică de pe pământ, luă şaua, o săltă la 
spinare şi aşa, împovărat şi ruşinat, se 
întoarse la ai săi... 

Iar fata, aşa-zisui Aii, merse şi merse 
călare, mereu înainte, fără nici un popas. 
Sub seară, numai ce îi miji dinaintea 
ochilor silueta câtorva căsuțe. 

- Dii! Hai, voinicule! îşi îndemnă ea 
calul 
ostenit. Să ne grăbim să ajungem acolo 
mai 
înainte de a se întuneca de-a binelea. O 
să 
găsim noi vreun locşor unde să ne 
odihnim 
peste noapte! 

Când intră în cătun, pe uliţă nu se 
vedea ţipenie de om, în afara unei 
bătrâne care, ghemuită în pragul unei 
colibe, şedea pierdută în gândurile ei. 

- Seara bună, bunicuţo! îi grăi fata, 
oprind calul. Sunt un biet drumeţ istovit 
de drum, fără alt adăpost decât patul 
prjmitor al pământului. Pot să mân şi eu, 
nopticica asta, în căsuţa dumitale? + 

- Cu toată inima, flăcăule! se învoi pe 
dată bătrâna, căreia i se urase foarte de 
singurătate, căci se afla de multă vreme 
fără nimenea pe lume. 

Şi ceasuri în şir, gazdă şi oaspete, 
au tot tors firul fără de sfârşit al vorbei. 
Şi aşa fata i-a mărturisit bătrânei că a 
pornit în lume ca să ia mărul de aur de la 
fiul Beiului. 

- Nu-i lucru uşor, a clătinat din cap 
bătrâna. E cale lungă şi grea până la 
saraiul Beiului. Eu însă vreau să te ajut 
pe tine. Ţine maiaua asta. După ce are să- 
ţi iasă înainte o mare nesfârşită, tu ia 
îndată jumătate din maia şi arunc-o în 
mare. S-or despica în două apele, lăsând 
între ele o potecă, pe unde să poţi trece. 
Aşa ai să ajungi la saraiul Beiului. Dar fii 
cu băgare de seamă, să nu cumva să 
rătăceşti cealaltă jumătate de maia, că fără 
de ea nu-ți va fi cu putinţă întoarcerea. Şi 
tot ca să-ţi netezesc ţie drumul, am să-ţi 
dau, drept însoțitor nedespărţit de tine, 
pe Lăţosul, credinciosul meu câine. E 
năzdrăvan, Lăţosul, şi o să-ţi prindă şi el 
tare bine. 

A doua zi, dis-de-dimineaţă, Aii 
încalecă şi porni mai departe, petrecut 
de binecuvântările bătrânei şi însoţit de 
Lăţosul. 

Merse ea şi merse, bătu drumuri 
umblate şi neumblate, până ce i se 
aşternu dinainte o mare necuprinsă. 
îndată a scos din sân maiaua, a împărţit-o 
în două şi a aruncat o jumătate în mare. 

Şi pe loc apele s-au despicat şi fata a 
trecut, cu cal şi cu câine cu tot, pe o 
potecă bătătorită între ape. Dar, cum s-a 
aflat fata pe malul celălalt, apele s-au unit 
iarăşi, de parcă nicicând nu fuseseră 
despărțite. 

Abia şi-a ridicat ea privirile, ca să se 
uite încotro s-o apuce, că s-a şi pomenit 
dinaintea unui sarai cu ziduri înalte şi 
semeţe, durate din piatră albă. în faţa lui, 
pe o fâşie îngustă de uscat, se preumbla 
agale un tânăr. 

- Bine te-am găsit, străine, îi vorbi 

călăreţul. 

- Bine-ai venit, drumeţule, îi 
răspunse tânărul, cu o tresărire, smuls din 
gândurile lui pe neaşteptate de glasul 
blând al lui Aii. Parc-ai fi răsărit din ape 
de nu te-am văzut şi nu te-am auzit 
apropiindu-te. 

- Poate că-i chiar aşa, zâmbi 
drumeţul. Vrei oare să-mi spui, străine, 
dacă saraiul ăsta este cumva cel al 
Beiului? 

- Al lui este, întări tânărul. lar eu 
sunt fiul Beiului. Dar tu cine eşti? 

- Sunt Aii. De departe, de foarte 
departe am auzit de faima saraiului 
vostru şi m-am încumetat să iau pieptiş 
drum lung şi anevoios numai ca să îl văd. 

- Vino cu mine, oaspete drag! se 
însufleţi 
tânărul. N-are să-ţi pară rău de truda 


ta! Am 
să-ţi arăt eu însumi toate comorile 
vechi şi 


străvechi ale saraiului nostru! 
Lăsându-şi apoi musafirul într-o 
cămară cu vederea spre marea cea 
albastră şi mişcătoare, fiul Beiului 
alergă la maică-sa într-un suflet: 
- Mamă, m-am trezit la porțile 
saraiului, ca răsărit din apele mării, cu 
un flăcău mlădiu ca trestia, cu priviri 
galeşe, cu surâs dulce şi glas blajin de 
fată. L-am poftit să ne fie oaspete, căci, 
nu ştiu de ce, măicuţă, de cum l-am 
văzut, m-a cuprins o înfiorare ciudată. 
Un glas lăuntric îmi şopteşte că alături 
de mine se află nu un flăcău, ci o 
preafrumoasă fată îmbrăcată în straie 
bărbăteşti. Ajută-mă, mamă, să-mi dau 
seama dacă mă înşel sau nu. 
- Nimic mai lesne, fiule. Seara, 
înainte de a se culca musafirul nostru, 
presară-i sub cearşaf câteva petale de 
trandafir. Trupul de fată e mai fierbinte 
noaptea decât cel de băiat. De e fată şi 
nu flăcău oaspetele nostru, petalele or 
păli până dimineaţa. Aşa şti-vom fără 
greş adevărul. 

Lăţosul, care-! însoţise pe fiul 
Beiului, auzi totul şi, îndată ce rămase 
singur cu fata, îi povesti cum stau 
lucrurile. Căci, pasămite, el nu numai că 
înţelegea prea bine graiul omenesc, dar, 
când voia, putea chiar să şi vorbească, 
întocmai ca oamenii. 

Seara, fiul Beiului şi oaspetele său 
cinară împreună, ca doi prieteni. După ce 
jucară şah, gazda spuse: 

- Eşti, pesemne, ostenit de drum, 
oaspete 
drag! Te conduc eu însumi la iatacul tău, 


spre a 
mă încredința cu propriii mei ochi dacă 
slujitoarele 


noastre ţi l-au pregătit cum se cuvine. 

Şi prefăcându-se a cerceta el însuşi, 
grijuliu,  aşternuturile, fiul  Beiului 
strecură sub  cearşaf petalele unui 
trandafir învoit, pe care şi-l pusese 
dinainte în buzunar. 

- Să ai parte de o noapte tihnită, cu 
somn 
binefăcător, oaspete drag! 

- La fel şi ţie îţi urez, gazdă 

preaiubită! 

Rămasă singură, mezina s-a aşezat 

între 
perini în faţa ferestrelor cu vederea spre 
mare şi până dimineaţa nu s-a mişcat de 
acolo. în zori, s-a ridicat, a răvăşit niţeluş 
aşternutul, ca şi cum ar fi fost culcată în 
el peste noapte, s-a 

îmbrăcat şi a adăstat ceasul când să poată 
cobori la masă. 

îndată ce s-a luminat de ziuă, fiul 
Beiului a şi bătut la uşa iatacului, 
nerăbdător. Văzându-şi oaspetele gata 
îmbrăcat, a poruncit roabelor să strângă 
aşternutul şi să înceapă a dereteca cu 
grija încăperea. Aşa putu să vadă că 
petalele de trandafir nu păliseră. 

Când îşi reîntâlni mama, era şi mai 

îngândurat, şi mai nedumerit fiul Beiului. 
- Mamă, mamă dragă, cu fiecare 
clipă mă simt tot mai legat de musafirul 
nostru. O voce lăuntrică îmi şopteşte 
mereu şi mereu că este fată şi nu băiat. 
Trebuie neapărat să ştiu adevărul, 
măicuţă. Căci, de e fată, voi să mă 
însoțesc cu ea pe vecie! 
- Nu te necăji, fiule! îl linişti mamă- 
sa. la-ţi oaspetele şi plimbă-l prin bazar, 
pe la neguţătorii de giuvaeruri. De e fată, 
cu greu ai s-o mai poţi dezlipi din faţa 
nestematelor. O să vrea să-şi ia cât mai 
multe podoabe. Dar, ca să fii şi mai sigur, 
pe drum găseşte un prilej şi loveşte-ţi 
musafirul o dată, zdravăn, cu cotul. De e 
fată, durerea o să-i umezească ochii, de e 
bărbat, o să îndure lovitura fără a clipi. 

Şi iarăşi Lăţosul, care îi urmărea pe 
fiul Beiului ca o umbră, cum auzi cele 
puse la cale, se dădu pe lângă mezină şi 
îi şopti totul. 

în drum spre bazar, când vizitiul a 
fost silit su strunească pe neaşteptate 
fugarii, fiul Beiului, ca Hin întâmplare, şi-a 
lovit oaspetele peste obraz cu ui. De tăria 
loviturii, unul din dinţii din faţă ai lui An 
căzu. 

- ©ti, n-am vrut să fac asta, iârtă- 
mă! se rugă fiul Beiului. 

- Nu-i nimica! S-a întâmplat şi gata! 
răspun e atunci nepăsător mezina şi, 
scoțând din buzunar o peřă, o înfipse în 
locul sângerând al dintelui. 

Ajunşi în fața giuvaergeriilor, unde 
mormane de pietre preţioase îşi aruncau 
văpăile printre ochiuri de aur scânteietor, 
ca nişte mici sori răsăriţi de pretutindeni, 
îmbiind trecătorii, Aii se întoarse spre 
gazdă şi îi grăi: 

- Ce căutăm noi aicea, printre atâtea 
găteli 
muiereşti, preaiubită gazdă?! Venind spre 
saraiul 
vostru, mi-am rătăcit pe undeva hangerul. 


Hai mai 
bine să dăm o raită pe la neguţătorii de 
hangere, 

cuțite şi iatagane, ca să-mi aleg ceva 
vrednic de 
mine! 

Uluit mai era fiul Beiului! Şi 

această nouă încercare dovedise fără 
putere de tăgadă că Aii ar fi băiat. Şi 
totuşi inima îi spunea întruna că nu este 
aşa. 
- Mamă, se plânse el, în pofida a 
tot ce ne-au arătat încercările tale, 
oaspetele nostru mi-e tot mai aproape de 
suflet, ca o fată dragă. Deci spune-mi, 
mamă, nu mai ştii nici un şiretlic care să 
ne încredinţeze dacă Aii e fată sau băiat? 
- Un singur mijloc ar mai exista, 
fiule. Dacă şi el dă greş, nu mai am ce 
face. Ispiteşte-ţi oaspetele la o baie, în 
hamam!, şi atuncea totul se va limpezi 
de la sine. 

A doua zi de dimineaţă, din vorbă în 
vorbă, fiul Beiului zise: 

- la spune-mi, Aii, n-ai vrea să vii cu 
mine la hamam? Iare-aş mai avea chef 
de o baie şi bine-ar fi dacă ai veni cu 
mine. 

- Chiar asta aveam şi eu de gând să 
te rog, gazdă preaiubită, răspunse 
mezina, pe care Lăţosul o şi înştiinţase 
de gândurile mamei. Am străbătut atâta 
cale până aici, la voi, şi pulberea 
drumurilor nu m-a cruțat defel. 


'Hamam - baie de aburi (n. red,). 

- Să ne grăbim aşadar spre hamam! 


Iute 
să ni se înşeueze caii! porunci către 
slujitori fiul 


Beiului şi porniră pe dată, călări, spre 
hamam, 
însoţiţi de Lăţosul care le alerga în urmă. 

La hamam, băieşii şi băieşiţele le 
ieşiră înainte, poftindu-i într-o încăpere 
anume pregătită pentru familia Beiului, 
stăpân atotputernic al acelor meleaguri. 

Pe când fiul Beiului îşi lepădă 
grabnic veşmintele, Aii se prefăcea a nu 
izbuti nici măcar să-şi scoată ilicul. 

- Croitorul meu ar fi bun de biciuit 
în piaţa 
publică! se arătă el înciudat. Aşa de 
strâmte 
mi-a făcut butonierele astea, că abia-abia 
am 
fost în stare să mă deschei la doi nasturi, 
în 
timp ce tu, iată-te gata de baie. N-are 


rost să 
mă aştepţi. Du-te în sala cea mare, că vin 
şi eu 
îndată. 


în timp ce fiul Beiului se afla laolaltă 
cu alţi bărbaţi, în sala cea mare, mezina 
a scos iute jdin buzunarul caftanului 
mărul de aur, pe care fiul Beiului îl purta 
totdeauna la sine, punând în locul lui un 
răvaş. Apoi s-a strecurat pe nesimţite 
afară din hamam, s-a aburcat pe cal, l-a 
săltat în şa şi pe Lăţosul şi dusă a fost. 

La malul mării, aruncă la repezeală 
restul din maiaua dată de bătrână şi 
apele mişcătoare s-au despicat, 
încremenind pentru o clipă, de i-au lăsat 
liberă trecerea, după care s-au unit din 
nou. Şi, după ceasuri şi ceasuri de gonit 
călare, fără contenire, fata ajunse la 
cătunul unde o întâlnise pe bătrâna ce o 
ajutase atâta. Rămase o noapte la ea, 
povestindu-i cu de-amănuntul toate prin 
câte trecuse, îi mulţămi din inimă pentru 
binele făcut, şi dimineaţa o porni singură 
spre casă. 

Vestea întoarcerii ei a umblat ca o 
nălucă prin tot satul. S-au strâns oamenii 
cu toţii în faţa locului de judecată, 
aşteptând acolo sosirea cadiului, a fetei 
şi a celor doi împricinaţi - tatăl celor şase 
fete şi tatăl celor şase feciori. 

Urcată în şa pe armăsarul în spume, 
mezina scoase din sân mărul de aur şi îl 
arătă mulţimii. Părea că toate razele 
soarelui s-au potopit asupra lui, 
smulgându-i  străluciri ce ardeau 
privirile, orbindu-le pentru o clipă. A 
izbucnit norodul în urale, cerând apoi 
cadiului să facă dreptate. Şi acesta o 
făcu, dând tatălui celor şase fete toate 
bunurile ce i se cuveneau în urma 
prinsorii cu tatăl celor şase feciori. 
Astfel, bunătatea şi tihna 

se cuibări în casa până nu de mult destul 
de urgisită a mezinei şi a surorilor ei. 

în tot răstimpul acesta, ce se 
petrecuse oare cu fiul Beiului? Aşteptă el 
în sală ivirea lui Aii, aşteptă, până ce căzu 
la bănuială. Atunci purcese să-l caute pe 
Aii prin tot hamamul. întrebă de el pe 
toate băieşiţele şi pe toţii băieşii, dar 
nimeni nu-i putu spune o vorbă despre Aii. 
Parcă intrase în pământ. Pălit de gândul 
că a fost păcălit, fiul Beiului dădu să se 
îmbrace la repezeală, să poată lua urma 
fugarului. Atunci băgă de seamă că mărul 
de aur nu se mai află în buzunarul 
caftanului său. Scotoci înfrigurat prin 
buzunar şi găsi răvaşul aşa-zisului Âli: 

„Aii de mi s-a spus, n-a fost adevărat; 

Vara am venit şi-n toamnă am plecat; 

Fecioară în sărai am poposit şi tot 

fecioară 

în satul meu m-am întumat..." 

Şi mâniat, şi ruşinat, şi încă lovit de 
dor după fata pe care-o îndrăgise, fiul 
Beiului alergă într-un suflet la mama sa, cu 
răvaşul în mână. Se sfătuiră amândoi 
îndelung cum să facă pentru a o găsi pe 
fată şi a o lua de soţie. Fu chemată în 
grabă Geadi, bătrâna vrăjitoare a toate 
făcătoare şi desfăcătoare. Aceasta, de- 
ndată ce află cum stau 

lucrurile, luă de la marginea havuzului 
din grădina saraiului două turturele 
fermecate şi, cu câte una în fiecare 
mână, încalecă pe chiup şi vâjijf 
despicând văzduhul, ajunse cât ai clipi în 
satul fetei, chiar în faţa casei acesteia, 
tocmai când cele cinci surori mai mari se 
pregăteau să iasă pe uliţă. 

- Vai, bunicuţo dragă, ce turturele 
frumoase ai! spuseră ele într-un glas. N- 
ai vrea cumva să ni le vinzi nouă, să ne 
înfrumuseţeze grădina? Că bani avem de- 
acumă berechet! 

- Nu-s de vânzare, fetele mele, 
răspunse bătrâna vrăjitoare. Le dăruiesc 
de bunăvoie aceleia al cărei râs mă va 
bucura cel mai mult! 

Se apucară să râdă, ca la poruncă, 
toate cele cinci fete. Dar ochiul ager al 
vrăjitoarei băgă îndată de seamă că nici 
una dintre ele nu are în loc de dinte o 
perlă. La hohotele lor dezlănţuite se trezi 
şi mezina, încă istovită foarte de drumul 
lung pe care abia îl străbătuse. Cobori 
iute la poartă, să vadă ce le veseleşte 
într-atâta pe surorile ei. f ,ci dădu cu 
ochii de Geadi cu cele două turtu.aie. 

- Ce turturele frumoase! spuse şi 
ea. Şi 
chipul frumos i se înnoura' Seamănă leit 
cu 

turturelele din grădina Beiului. Mi-ar 
plăcea să ie am lângă mine, mai ales când 
mă împresoară dragi aduceri-aminte. Le ai 
de vânzare, bunicuţo? 
- Nu-s de vânzare, fata mea. Dacă 
râsul tău o să-mi meargă la inimă, ţi le 
dăruiesc ţie! 
- Cum aşa?! râse neprefăcut mezina. 
Dar vrăjitoarea, zărindu-i îndată perla 
din gură, îi grăi: 
- la-le, ale tale să fie turturelele, fata 


mea. 

Dar de vrei să nu le pierzi, aibi grijă, 
frumoaso: să 
nu le saturi pe amândouă deodată, ci 
numai cu 


rândul. Altminteri, au să te părăsească! 

Şi plecă vrăjitoarea. 

Seara, mezina dădu de mâncare numai 
uneia dintre turturele. Noaptea, turturica 
sătulă vorbi către cealaltă: 

- Haide să fugim acasă, la saraiul 
Beiului nostru, surioară. 

- Cum să zbor atâta amar de cale dacă 
sunt nehrănită? Tu ai izbuti să ajungi, dar 
eu aş pieri sigur pe drum. 

Aşa rămaseră mai departe, în casa 
mezinei, amândouă turturelele 
fermecate. 

Patruzeci de zile încheiate, mezina 
tinu cu străşnicie cele spuse ei de Geadi: 
nu satură, 

Doamne fereşte, pe amândouă 
turturelele deodată. în cea de-a patruzeci 
şi una seară, ce s-a petrecut cu ea, nu 
ştiu, ori că se luă cu alte lucruri şi uită 
de tot spusele bătrânei, ori că turturelele 
i-au părut suferinde, ori că îşi zise că s- 
au deprins cu ea într-atâta încât nu ar 
mai părăsi-o, de ce, de ne-ce, le dădu de 
mâncare la amândouă păsările deodată. 

Pe la miezul nopţii, când toţi ai casei 
dormeau duşi, turturelele au intrat 
uşurel în iatacul mezinei şi, prinzând 
fiecare cu ciocul de câte un capăt al 
aşternutului acesteia, s-au înălţat în 
văzduh pornind drept spre  saraiul 
Beiului. La poarta dinspre mare adăsta 
însuşi fiul Beiului care, de la plecarea 
fetei, aţinea ochii numai în zare, doar- 
doar o vedea cu o clipă mai devreme pe 
aceea care-i încălzise într-atâta inima. Şi 
turturelele fermecate alunecară lin spre 
pământ, lăsând dulcea povară în braţele 
deschise ale tânărului. Acesta o purtă cu 
grijă pe mezină până în iatacul ei de 
altădată; acolo, el o lăsă uşurel pe pat, să 
doarmă tihnit mai departe. 

Spre dimineață,  turturelele din 
grădină începură să-şi îngâne cântările. 

- Oh, murmură încă somnoroasă 
mezina, 
cum gânguresc turturelele mele, aidoma 


celor din 
grădina Beiului pe al cărui fiu l-am 
amăgit 


împotriva vrerii mele... 

Şi fiul Beiului, care-i veghease 
somnul, o îmbie în şoaptă: 

- la deschide-ţi ochii şi vezi unde te 
afli, 
frumoasa mea? 

Când îl zări pe fiul Beiului surâzător, 
alături, mezina nu ştiu ce să creadă. El îşi 
întinse dornic braţele către ea şi o 
întrebă cu duioşie: 

N - Vrei să-mi fii mireasă, unită cu 
mine pe vecie, la bine şi la rău? 

Şi cum mezina îi răspunse printr-un 
surâs scăldat în fericire, nunta lor se făcu 
chiar în acea zi. Şi patruzeci de zile şi 
patruzeci de nopţi ţinu petrecerea la care 
se înveseli tot norodul din sărai. Ba sosiră 
valuri-valuri de oaspeţi din cele mai mari 
depărtări, dornici să-şi însenineze şi ei 
sufletele din preaplina-bucurie a celor 
doi tineri. 

Aceştia au trăit în dragoste şi 
înţelegere vreme îndelungată. Şi mai 
trăiesc încă şi astăzi în inimile noastre, 
prin povestea lor, la fel de proaspătă şi de 
vie, ca atunci câncf s-a desfăşurat aievea... 

Keloglan şi fratele său 


A FOST ODATĂ ca niciodată. Pe când 
robi ai lui Allah erau mulţi, iar a vorbi 
mult şi a mânca mult se socotea a fi un 
păcat, trăia o femeie bătrână care avea 
doi feciori. Numele unuia era Hasan şi al 
celuilalt Keloglan, pentru că era pleşuv. 

într-una din zile, bătrâna îi chemă la 
ea pe băieţi şi le spuse: 

- Eu, de-acuma, am îmbătrânit, 
dragii mamei. Povara anilor mă apasă tare 
greu. Pasul mi s-a scurtat, iar de muncit, 
nu mai sunt în stare. Plecaţi amândoi în 
lume, căutaţi-vă de lucru, zbateţi-vă, 
agonisiţi şi vă înturnaţi acasă, căci e 
rândul vostru acum ca să mă ocrotiţi. 

Le puse la fiecare, într-o boccea, 
drept merinde de drum câte o pâine 
neagră şi un boţ de brânză şi, luându-şi 
rămas bun din pragul casei, îi petrecu cu 
ochii până pieriră pe drumul de ţară... 

Colindară mult şi bine cei doi fraţi, 
străbătură văi şi munţi, fără să ţină 
socoteala zilelor, de-s multe ori puţine. 
Aşa ajunseră într-un târguşor. 

Bătură din poartă în poartă, în căutare de 
lucru. Până la urmă, un om îi opri la el, 
ca ciobani la capre. 

A doua zi, dis-de-dimineaţă, Keloglan 
şi Hasan, fratele său mai mare, îşi luară 
traistele cu merinde, bâtele şi cojoacele 
miţoase şi porniră cu turma la păscut. 
Când ajunseră într-un loc cu iarbă 
îmbelşugată, lăsară caprele să pască în 
voie. Cum pe Hasan îl îmbia un somn bun 
pe iarba mătăsoasă, la umbră, dar nici nu 
voia să păţească cine ştie ce caprele, îl 
sperie pe mezin: 

-Vai de mine şi de mine, Keloglan, 
flăcăule! Să nu care cumva să te-mpingă 
inima să te uiţi în sus! în văzduh sunt atât 
de multe muşte, c-au să-ţi intre-n ochi şi- 
ai să-ţi pierzi vederea! 

încredinţat că Keloglan n-o să piardă 
din ochi turma privind numai înaintea lui, 
Hasan se trase sub un pom, se răsturnă pe- 
o rână şi adormi. 

Stătu cât stătu Keloglan urmărind cu 
privirile caprele, până ce i se uri. „Cât 
doarme frate-meu, ia să-mi fac eu mâna 
streaşină la ochi şi să mă uit niţeluş în 
sus, fie ce-o fi!" 

Zis şi făcut. îşi ridică Keloglan capul 
şi ce văzu? în văzduh, nici urmă de muşte. 
în schimb, lângă pomul sub care se 
tolănise Hasan era un 

măr încărcat cu poame care de care mai 
îmbietoare. Cât ai clipi, Keloglan sări de la 
locul său şi se caţără pe crengi. Culegea 
mere, muşca o dată din ele şi le arunca jos. 
Unde nu mai ajungea să culeagă cu mâna, 
sărea pe crengi, scuturându-le până ce 
merele toate căzură ca o -grindină la 
poalele pomului... 

- Păzea! striga Keloglan caprelor. 
Luaţi 
seama, să nu mâncaţi toate merele! 
Puneţi-mi şi 
mie deoparte niscaiva! 

Când se dădu jos din copac, mai să 
nu-i vină a crede lui Keloglan că ceea ce 
vedea era adevărat. Caprele făcuseră 
toate merele  harcea-parcea  şi-acum 
păşteau alene ceva mai departe. Una 
singură avea înfipt într-unui din coarne 
un măr. 

Aşa se înfurie Keloglan pe capre, 
aşa se înfurie... Chelia i se făcu roşie ca 
para focului. Scoase iute cuțitul de la 
brâu şi, cât ai clipi, înjunghie toate 
caprele care-i nesocotiseră cuvântul, în 
afară de cea care păstrase un măr în corn, 
chipurile pentru a i-l da lui... 

Apoi îl trezi pe Hasan şi îi arătă 

isprava. 

Acesta rămase încremenit: 

- Vai de mine şi de mine, ce-ai făcut, 

Keloglan? Cum o să mai dăm ochi cu 
stăpânul? Hai să fugim degrabă cât mai 
departe! 

îşi săltară traistele pe umăr, îşi luară 
bâtele şi cojoacele miţoase şi fugiră de le 
sfârâiau călcâiele, nu alta. Străbătură văi 
şi munţi tot gonind şi gonind, fără oprire, 
până ce, la gura unui râuleţ, dădură de o 
moară părăsită. Cum se lăsase înserarea şi 
alt adăpost mai bun nu părea să fie pe 
aproape, rămaseră acolo. 

A doua zi, în zori, tocmai se 
pregăteau să purceadă din nou la drum, 
când Keloglan dădu cu ochii de piatra 
morii: 

- la te uită, frate-meu! De unde până 
unde a răsărit aici piatra de piuă a mamei! 
Noroc c-am văzut-o, ca s-o luăm cu noi şi 
să i-o ducem înapoi! 

Şi fără ca Hasan să-aibă timp să zică 
o vorbă, Keloglan şi săltă la spinare ditai 
piatră de moară şi, îndoit sub povara ei, o 
porni la drum, în urma lui Hasan. 

Merg ei ce merg, străbat văi şi munţi 
şi, ba la pas, ba mai repejor, trec râuri şi 
drumuri... Şi iarăşi se făcu seară fără ca, 
de data asta, să se afle prin preajmă alt loc 
de mas, afară de un platan uriaş. Neavând 
încotro, se hotărâră să se caţere în el ca 
să doarmă ocrotiţi de frunzişul des. 

Zis şi făcut. Hasan se caţără cât ai 
clipi în platan, dar Keloglan mai va. 
încerca din răsputeri flăcăul să se salte în 
platan cu ditai piatra de moară în 
spinare, dar de urcat, nu izbutea să se 
urce. 

- Lasă jos piatra, şi dimineaţa, la 
plecare, o iei din nou cu tine! îi strigă 
Hasan. 

Dar Keloglan parcă nici nu-l auzea. 
Gemând şi tânguindu-se, se opintea din 
greu până ce, în sfârşit, izbuti să se caţăre 
şi el în copac, cu piatra de moară cu tot. 

Trecu o vreme. Se făcu noapte, o 
noapte aşa de întunecoasă, că nu se 
vedea nici la doi paşi. Deodată, de undeva 
din apropiere răzbătură glasuri de om, în 
timp ce un fum gros se înălța drept spre 
ei, mai-mai să-i înăbuşe. 

Dădură cei doi fraţi binişor frunzişul 
la o parte, ca să poată desluşi ce se 
petrece. La poalele copacului, patruzeci 
de tâlhari, unul mai voinic decât altul, 
aţâţaseră un foc năprasnic. Aşezaţi 
turceşte în jurul lui, cu mâncare şi băutură 
alături, deşertau pe pământ, dintr-o 
puzderie de pungi, grămezi de galbeni. 
Pasămite sub acest platan, în care se 
suiseră cei doi fraţi pribegi, îşi aveau 
locul de taină tâlharii. 

Mai de spaimă, mai de altceva, 
Keloglan îi şopti lui Hasan: 

-Ascultă, frate-meu, eu nu mai mă 
pot abţine! Trebuie neapărat să mă 
uşurez, că altfel mor! 

Şi, fără ca Hasan să apuce să spună 
ceva, Keloglan îşi şi dădu drumul. 

Când simţiră picăturile, tâlharii, 
care  zornăiau cu lăcomie  galbenii, 
împărţindu-şi prada, începură să strige: 

- Daţi zor, fârtaţilor, că a început 

ploaia! 

Unul mai isteţ se uită în jur, dar, cum 

nu 
văzu nici urmă de ploaie, le spuse 
celorlalţi: 

- Copacul ăsta-i sfânt, fraţilor! în el 
sălăşluieşte un duh care şi-a pogorât 
asupra 
noastră mana-i cerească! 

O clipă, tâlharii îşi uitară de galbeni, 
pentru a se ruga, cu palmele deschise 
spre frunzişul platanului. Apoi se apucară 
iar de socotit. 

Nu trecu mult şi Keloglan iar îi şopti 
fratelui său mai mare: 

- Vai de mine şi de mine! Nu mai pot 
să 
mai ţin piatra de piuă a maică-mi. O las 
să 
cadă, n-am ce face... 

Şi fără ca fratele său să fi avut vreme 
să-l împiedice, Keloglan, din creştetul 
copacului, dădu drumul la ditai piatră. e 

Aceasta se prăvăli la pământ ca un 
trăsnet, rupând, cu trosnete cumplite, 
crengi întregi şi împrăştiind, cu foşnet 
năprasnic, frunzele... 

într-o clipă, tâlharii erau în picioare: 

- Vai nouă! ţipau ei înspăimântați. 
Duhul copacului a aflat de blestemăţiile 
noastre şi vrea să ne piardă. Nu mană 
cerească, ci semnul pieirii a fost ploaia de 
adineaori. Să fugim, iute! 

Şi tâlharii, lăsând sub platan toată 
băutura, toată mâncarea şi toată prada 
cea bogată, se împrăştiară ca puii de 
potârniche. 

e Hasan şi Keloglan îngheţaseră de 
spaimă, neîndrăznind să mai facă nici o 
mişcare. Aşa îi găsiră zorile. încet, încet, 
o dată cu lumina zilei, căpătară niţeluş 
curaj şi îndrăzniră să dea uşurel la o parte 
crengile şi să se uite în jos. Când văzură 
atâta bogăţie şi nici picior de tâlhari, nu 
le-a venit să creadă. Tot cu băgare de 
seamă, s-au înălţat mai sus, în vârful 
copacului, cuprinzând cu ochii 
depărtările. Când s-au încredinţat că nu 
se vede nici un tâlhar la pândă şi că nu-i 
ameninţă nici o primejdie, au coborât 
frumuşel din copac, s-au 

ospătat zdravăn, au încărcat pe catârii 
tâlharilor, care  păşteau paşnic pe 
aproape, toate pungile cu galbeni şi, pe- 
aici ţi-e drumul! Acasă s-au mai oprit, şi- 
atât! 

Când i-a văzut teferi şi zâmbitori, 
bătrâna nu mai ştia ce să facă de bucurie. 
Aci îi îmbrăţişa, aci lăcrima. Şi când a 
auzit şi cele petrecute şi a văzut şi 
grămezile de galbeni, se buimăci de-a 
binelea. 

De-atunci şi până azi, Keloglan şi 
Hasan, dimpreună cu bătrâna lor mamă, 
trăiesc în belşug şi în tihnă, fără ca 
neînţelegerea să le tulbure o clipă viaţa. 
Dorinţele lor s-au împlinit. Fie-ne dat şi 
nouă să cunoaştem această fericire! 


Keloglan cumpără „nimic" 


DESPRE  KELOGILAN s-au povestit 
multe, căci multe au fost şi isprăvile lui care o 
scoteau din răbdări pe bătrâna lui mamă. Se 
spune că, într-o bună zi, bătrâna îi puse în 
palmă zece părăluţe şi îi spuse: 


105 


- Haide, Keloglan, flăcăule chipeş, 
du-te până la băcănie, ia de zece parale 
„nimic" şi vino iute acasă! 

Pe-atunci, la sarea cea obişnuită, 
care se pune în bucate, i se spunea hic, 
adică „nimic". 

Pentru a nu uita ce i-a spus mamă- 
sa, Keloglan mergea pe drum tot 
repetând: „nimic", „nimic". Ajunse astfel 
la ţărmul mării. Aici pescarii, care 
aruncaseră de cu noapte năvoadele, le 
trăgeau acuma, împreună, strigând la 
fiecare  opintire: „Dă, Doamne, dă, 
Doamne!" Keloglan, mai la o parte, îi 
privea şi tot spunea, pentru sine: „Nimic, 
nimic"! Cum în năvoade, ca niciodată, nu 
se zbătea nici un peşte, oricât de mic, iar 
Keloglan, proţăpit prin preajmă, tot da 
înainte cu „Nimic, nimic!", pescarii îşi 
pierdură cumpătul. 'Tăbărâră asupra lui 
Keloglan şi atâta îl ciomagiră, atâta îl 
ciomagiră urlând că le-a cobit, încât din 
biata tărtăcuţa cheală a băiatului zbură 
ceea ce îi spusese maică-sa. 

-Şi-acum, cinstiţi pescari, grăi el printre 
lacrimi, eu ce să spun, cum să zic, învățați- 
mă voi, ca să-mi fie bine... 

-Aşi ieşit unul, n-aveţi grijă, or să mai 
vină şi alţii, negreşit. Aşa trebuie să spui, şi 
o să-ţi fie bine... 


106 


Scăpat din mâinile lor, Keloglan 
porni pe drum, tot spunând întruna: „A şi 
ieşit unul, n-aveţi grijă, or să mai vină şi 
alţii, negreşit... A şi ieşit unul, n-aveţi 
grijă, or să mai vină şi alţii, negreşit..." 

Aşa se apropie de o casă unde, 
văzând îmbulzeală mare, se opri să vadă ce 
s-a întâmplat. Pe uşă tocmai se scotea 
tabut-ul, în timp ce el, de colo, repeta de 
Zor: „A şi ieşit unul, n-aveţi grijă, or să 
mai vină şi alţii, negreşit... A şi ieşit unul, 
or să mai vină şi alţii, negreşit..." Aşa se 
înfuriară la auzul acestor vorbe bărbaţii 
care duceau mortul la groapă, aşa se 
înfuriară, că lăsară jos tabut-ul şi prinseră 
să dea în Keloglan care unde nimerea. 
Printre vaiete şi suspine, Keloglan uită 
ceea ce îl învăţaseră pescarii. Aşa că 
atunci când, în sfârşit, putu să se smulgă 
din mâinile lor, se rugă de oamenii care-l 
bătuseră atât de crunt: 

- Şi-acum, cinstiţi bei, eu ce să spun, 
cum să zic, ca să fie bine? 

-Allah să-i hărăzească răposatului 
iertarea sa, iar celor rămaşi în viaţă să le 
dea răbdare ca să îndure durerea... îi 
răspunse un imam!. 


Imam - preot musulman (n. red.). 

Porni Keloglan mai departe tot 
zicând în gura mare ca să nu uite: „Allah 
să-i hărăzească răposatului iertarea sa, 
iar celor rămaşi în viaţă să le dea 
răbdare ca să îndure durerea"... Aşa 
trecu pe lângă leşul unui câine care 
zăcea la margine de drum. Când auziră 
trecătorii vorbele lui Keloglan, se 
năpustiră asupra lui cu ocări, strigând că 
lua în deşert numele lui Allah... 

Nedumerirea şi durerea îi şterseră din 
capul chel tot ceea ce îl învățase mai 
înainte imamul. 

Buimac, când să se despartă de ei, îi 
întrebă pe drumeţii care-l bătuseră măr: 

- Şi-acum, cinstiţi drumeţi, eu ce să 
spun, ce să zic, ca să fie bine? 

- Să-ţi acoperi nasul cu palma şi să 
spui: „Pfui, ce  duhoare! Pfui, ce 
duhoare!" 

Şi Keloglan merse mai departe pe 
drum, tot zicând ca să nu uite: „Pfui, ce 
duhoare! Pfui, ce duhoare!" Aşa trecu pe 
lângă un grup de femei care, cu boccele 
în mână, tocmai ieşeau din hamam. Când 
îl văzură pe Keloglan ţinându-se de nas şi 
mai ales când auziră ce zice, femeile, 
toate ca una, îşi lăsară într-o clipită pe 
pământ  boccelele şi tăbărâră asupra 
băiatului, ba cu palme, ba cu pumni, ba cu 
ciupituri, de îl năuciră cu totul. 

- Şi-acum, cinstite tuşici şi surori 


mai mari, 
le grăi Keloglan când furia lor se potoli, 
eu ce 


să spun, ce să zic, ca să fie bine? 

- Oh, ce frumos, ce bine, ce curat şi 
înmiresmat! Aşa trebuie să spui, îl 
învăţară ele 
răstit. 

Keloglan oftă şi plecă mai departe. 
Pe drum, de teamă ca nu cumva să se 
încurce şi iarăşi să fie burduşit de cine 
ştie cine, repeta de zor: „Oh, ce frumos, 
ce bine, ce curat şi înmiresmat!" Aşa 
trecu pe lângă doi inşi care, în mijlocul 
drumului, se certau cu răcnete cumplite. 
Când îi auziră însă vorbele atât de 
nepotrivite, cei doijşi uitară cearta şi 
tăbărâră asupra băiatului, ocărându-l că- 
şi bate joc de ei. Keloglan mancă şi 
papara asta; văicărelile lui păreau acum 
mai degrabă un jalnic mieunat de pisică, 
într-atât era de stors şi de vlăguit de 
atâtea rânduri de bătăi. Când bătăuşii 
osteniră şi-l lăsară în pace, băiatul abia 
de izbuti să-i întrebe, printre suspine: 

- Şi-acum, cinstiţi bei, eu ce să spun, 
ce să zic, ca să fie bine? 

- Nu faceţi asta, fraţi ai mei întru 
credinţă! Lăsaţi-vă păgubaşi, 
binecredincioşi musulmani! 

Şi Keloglan plecă deci mai departe, 
tot repetând: „Nu faceţi asta, fraţi ai mei 
întru credință!  Lăsaţi-vă  păgubaşi, 
binecredincioşi musulmani!" Aşa trecu pe 
drumul mare, unde doi câini se muşcau 
între ei ca zănatecii. Auzindu-i vorbele, 
trecătorii se  năpustiră asupra lui, 
ocărându-l şi lovindu-l care mai de care 
pentru că îşi râdea de cele sfinte. 

Din nou buimac, fără altceva în 
tărtăcuţa-i cheală în afară de spaimă, 
Keloglan se tângui: 

- Şi-acum, cinstiţi bei, eu ce să spun, 
ce să zic, ca să fie bine? 
- Ho! Huideo! Aşa trebuie să spui. 

Şi Keloglan merse mai departe, 
rostind fără răgaz: „Ho! Huideo! Ho! 
Huiaeo!" Aşa trecu prin dreptul unei 
dughene în care un papugiu cu ciracii lui 
făceau târlici, cusând cu sfoară cernită 
feţele de tălpi, după care îi prindeau de 
găicile de la spate şi de vârful ascuţit, 
trăgându-i cât mai tare, ca să întindă 
cusăturile şi să-i făţuiască. Auzind ei 
huiduielile lui Keloglan, lăsară deoparte 
lucrul şi, ca la comandă, tăbărâră asupra” 
hiatului. Când scăpă din mâinile lor, acesta 
suspini, năucit cu totul: 

- Şi-acum, cinstiţi bei, au ce să spun, 
ce să 
zic, ca să fie bine? 

-Trage, trage, iungeşte-ie cât mai 

mult! 

Şi bietul Keloglan plecă mai departe, 
tot repetând, ca să nu uite: „Trage, trage, 
lungeşte-le cât mai mult!" Aşa trecu el pe 
lângă un om care îşi dojenea aspru fiul, 
trăgându-l de urechi,  însufleţit de 
cuvintele lui Keloglan, pe care le luă drept 
îndemnuri, tatăl trase atât de tare de 
urechea fiului, încât rămase cu ea în mână. 
Plin de năduf, se aruncă asupra lui 
Keloglan, mai-mai să-l facă fărâme. Când, 
în sfârşit, se mai răcori şi îşi încetă 
loviturile, Keloglan bâigui: 

- Şi eu acum, cinstite bei, eu* ce să 
spun, ce să zic, ca să fie bine? 
- Nimic! se răsti omul necăjit. 

Când auzi „nimic", Keloglan se 
lumină. îşi aminti, deodată, pentru ce 
plecase de acasă. Alergă la băcan, îl 
puse să-i cântărească de zece parale 
„nimic", adică sare, şi tot într-o fugă se 
întoarse acasă. Aici maică-sa îl aştepta 
mânioasă: 


- Pe unde mi-ai zăbovit, 
neghiobule? Pe 
unde mi-ai umblat, zănatecule, de-ai 
ajuns în 


halul ăsta? 
Şi, după ce îl bătu şi ea zdravăn, îl 
mai puse şi la colţ, drept pedeapsă. 

Vremea din poveste a trecut, s-au 
tot perindat de-atunci alţi şi alţi oameni, 
dar isprăvile lui Keloglan au stăruit până 
azi în amintirea tuturor... 

Din cer căzură trei mere: unul e-al 
meu, unul e-al celui care povesteşte, iar 
ultimul va sta la mine, în păstrare, 
pentru urmaşii lui Keloglan, dacă ei vor 
mai fi vreodată... ' 


Nerecunoscâtor e omul... 


Â FOST ODATĂ un om de neam. Pe 
lângă avuţii nenumărate, mai fusese 
înzestrat de Allah şi cu un suflet de aur: 
conacul său era deschis oricui. Oricine 
poposea la el, găsea miluire... 

Dar, de la o vreme, omul ăsta bun şi 
milos a fost atins de o boală 
neîndurătoare. Atunci şi-a pierdut 
încrederea în bine. Când a simţit aripa 
morţii, şi-a chemat lângă el pe singurul 
său fiu şi i-a glăsuit aşa: 

- Eu mă duc, fiule. Te părăsesc. Dar 
tine minte sfatul meu: fă bine tuturor 
creaturilor de pe pământ şi din văzduh, 
numai omului nu. 

Şi după ce a repetat de trei ori povaţa 
sa, şi fiul i-a făgăduit de trei ori ascultarea, 
omul a închis ochii şi şi-a dat sfârşitul. 

Băiatul l-a jelit din suflet, că-şi iubea 
tare mult părintele. După ce l-a îngropat 
după datina musulmană, s-a trezit în 
fruntea negoţului început de tatăl său. Aşa 
s-a făcut că într-o zi şi-a încărcat calul cu 
mărfuri într-ales şi, împreună cu un slujitor 
credincios, a purces la drum lung. 

Tot umblând ei singuratici, pe poteci 
pustii, văd o pisică pândind un şarpe. 
încolţit, acesta încercă să scape 
strecurându-se printr-o gaură în pământ, 
dar gheara pisicii îl ajunge din urmă. 
Degeaba se zbate şarpele, că pisica nu-l 
slăbeşte. Iute neguţătorul se dă jos de pe 
cal şi atinge cu vârful biciului pisica. 
Luată pe neaşteptate, aceasta fuge şi 
astfel şarpele izbuteşte să se izbăvească, 
intrând în casa-i de sub pământ. 

Tânărul se urcă iar pe cal şi merge 
mai departe. După un timp, când să treacă 
pe sub un copac umbros, aude în frunzişul 
des un clămpănit. Ridică ochii şi, printre 
crengi, vede un cuib de 

barză cu câţiva pui neajutoraţi în el. Ei 
clămpăneau aşa, din pliscurile lor lungi, a 
groază, căci simțeau apropierea unei mari 
primejdii: un şarpe aluneca pe crengi, 
venind drept spre ei... Numaidecât 
tânărul se ridică în scară şi, cu biciul, 
goneşte şarpele, înlăturând primejdia de 
moarte. Adusă în goană de clămpănitul 
puilor, barza-mamă urmărise cu sufletul la 
gură cele întâmplate, dar nu apucă să-i 
mulţumească flăcăului pentru fapta lui de 
bine, că acesta se şi depărtase, văzându- 
şi mai departe de drum. 

Mai merg ce merg tânărul neguţător şi 
slujitorul său şi ajung într-o ţară străină. Pe 
o arie, nişte copii se joacă năpăstuind un 
băieţel. Unulii trage o palmă, altul îi dă un 
picior, unul îl îmbrânceşte, altul îl 
trânteşte jos... Şi băiatul rabdă, că n-are 
încotro: e singur împotriva tuturor. „Mi-a 
zis el taica să nu fac bine omului, dar parcă 
nu mă lasă inima... Prea e încolţit 
băiatul..." Descăleca şi se apropie de copii 
care, cum îl văd, o iau la fugă, uitându-şi de 
băiat. 

- Pentru ce te bat, fiule? îl întrebă el 
milos, ajutându-i să se ridice din colb. N- 
are cine să te apere? 

- N-am nici tată, nici mamă. N-am pe 
nimeni pe lume. 


114 


Iar îi dă târcoale povaţa tatălui său, 
dar o alungă: 

- la spune-mi, copile, dacă te-aş face 
feciorul meu, ai veni cu mine?! 

-Aş veni. 

Tânărul saltă băiatul în şa, încalecă 
apoi şi el, şi aşa porneşte mai departe. 
Ajunge la un han şi, după ce se odihnesc 
tustrei, grăieşte către slujitorul său: 

- Du-te acasă cu băiatul şi spune-i 
nevestei 
mele că am hotărât să facem din el fiul 
nostru. 

Eu mai rămân ca să-mi închei socotelile 
pentru 
care am străbătut atâta cale şi pe urmă mă 
întorc 
acasă. 

Zis şi făcut. Nu trece mult timp şi 
tânărul neguţător grăbeşte spre casă. 
Cum ajunge, dă băiatul la şcoală, să 
înveţe carte, ca să şi-l poată face mâna lui 
dreaptă. Dar, ca şi tatăl său, ţine neclintit 
obiceiul ca, oricând, conacul să-i fie 
deschis, gata să primească pe orice 
drumeţ. Şi se întâmpla un lucru tare 
ciudat. La masa întinsă, seară de seară, 
pentru orice pribeag doritor de adăpost, 
un şarpe se strecura şi lăsa o liră de aur, 
iar o barză aducea în cioc o găină friptă şi 
o aşeza în mijlocul mesei... 


115 


Tare-arfi vrut copilul de suflet, acum 
flăcău, să pătrundă taina asta. „De unde 
până unde lira de aur şi găina friptă? Te 
pomeneşti că taică-meu o fi vreun vrăjitor 
şi eu habar n-am! Cine ştie cu ce duhuri 
necurate umblă şi ce zile mă mai 
aşteaptă! Mai bine să-i fac de petrecanie şi 
să-mi rămână mie averea lui." Toată ziua, 
ba şi noaptea, numai la asta se gândea: ce 
să facă, ce să dreagă, ca să-l înlăture 
pentru totdeauna pe neguţător. Până la 
urmă ticlui către padişah o scrisoare care 
glăsuia aşa: 

„Preaînălţate, padişah,  taică-meu 
este un negustor vestit. Are avere multă, 
dar şi ambiţii mari. Conacul îi e deschis 
oricând, pentru orice calic. Şi asta pentru 
ce? Din bunătate? Da' de unde! Nutreşte 
gânduri ascunse tatăl meu: să i se ducă 
vestea de bun şi de bogat, ca să ajungă el 
în fruntea ţării, în locul luminăţiei tale..." 

Citeşte padişahul scrisoarea aceea şi 
adună degrabă divanul, să se sfătuiască. 

-Artrebui ca numaidecât să-i venim 
de hac ticălosului care râvneşte la puterea 
mea! le spune el, tulburat, sfetnicilor. 

- Slăvite, grăieşte atunci unul din 
viziri, poate că n-ar fi rău să ne 
încredinţăm dacă scrisoarea 

giăsuieşte sau nu adevărat. Să mergem 
amândoi la neguţător, ca nişte bieţi 
pribegi fără adăpost. El o să ne primească 
în conac şi aşa o să putem dibui ce 
gânduri nutreşte cu adevărat. 
- Bine chibzuit! spune padişahul. 
îmbracă amândoi straie roase şi 
albite de 
vreme şi ajung la congcul neguţătorului. 
Bat la poartă şi le deschide chiar fiul cel 
de suflet. 

. - Suntem istoviţi de drum. Nu s-ar 
putea să 
găsim aici vreun locşor ca să ne odihnim 
peste 
noapte? că ° 

- Să-I întreb pe taica, spune flăcăul. 

Cum aude de călători, neguţătorul le 

iese el 
însuşi în întâmpinare. îi pofteşte înăuntru 
şi porunceşte să li se aducă apă să se 
spele, şerbeturi să se răcorească şi cafele 
să le mai alunge din oboseală. Apoi îi 
cheamă pe cei doi la masa de seară, în 
odaia de oaspeţi. Se face miezul nopţii. 
Atunci un şarpe unduieşte spre masă şi le 
lasă pe ea o liră de aur; nu trece mult şi 
se aude un fâlfâit de aripi: o barză intră 
prin fereastra deschisă şi lasă în mijlocul 
mesei o găină friptă. Padişahul şi vizirul 
sunt numai ochi. ...Bucatele sunt pe 
sfârşite. Oaspeți şi gazde îşi spală faţa şi 
mâinile în ligheane de aur cu apă 

din ibrice de argint. Apoi se aduc iar 
cafele şi oamenii mai rămân niţeluş să 
stea de vorbă. Neguţătorului, care avea o 
bănuială că, după purtarea lor, oaspeţii 
sunt oameni de soi, i se dezleagă limba şi 
începe să-şi depene o parte din viaţă: 

- De bună seamă, străinilor, că vă 
veţi fi mirat că o jivină ca şarpele pune o 
liră de aur pe masa mea, iar o zburătoare 
îmi aduce în plisc o găină gata rumenită. 
Şi asta se petrece noapte de noapte, fără 
nici o sminteală... Am să vă spun istoria 
acestor puţin obişnuite fapte, dragii mei. 
Ascultaţi. Am avut un tată bun ca pâinea 
cea caldă. Zi şi noapte casa asta, care era 
a lui, sta deschisă oricui, drept mulţumire 
soartei care-i hărăzise o îmbelşugare mai 
mare decât altora. Pe patul morţii, după 
o suferinţă cumplită, m-a chemat la el şi 
m-a jurat să fac bine oricărei creaturi din 
ceruri şi de pe pământ, numai omului nu. 
După ce s-a stins din viaţă taica, toate 
treburile lui au trecut asupra mea. Odată, 
pe când colindam drumurile pentru 
negustoria mea, am văzut cum un şarpe 
era gata-gata să fie înhăţat de o pisică ce- 
l pândea, şi i-am scăpat viaţa; am mai 
văzut cum un şarpe se pregătea să înşface 

nişte bieţi pui de barză, care n-aveau 
cum să se apere, şi i-am scăpat şi pe ei 
de la moarte sigură, lată, şarpele pe care 
l-aţi văzut este acela care îmi aduce, 
drept răsplată, un galben în fiece noapte, 
iar barza care-mi dăruieşte noapte de 
noapte o găină nu este alta decât mama 
puişorilor de care v-am pomenit. Am mai 
mers un pic şi am văzut un biet micuţ - 
de astă dată pui de om - pe care-l 
batjocoreau şi îl băteau alţi copii. L-am 
scăpat din mâinile lor şi am făcut din el 
fiul meu - el este, iată, flăcăul pe care l- 
aţi văzut în casa mea şi la masa mea: nu 
mi-a înşelat aşteptările, căci e mai 
apropiat mie decât un fiu adevărat. 
- la spune-mi, gazdă dragă, pot 
îndrăzni să-ţi mai cer ceva? întrebă 
padişahul. 
- Da' se poate, drumeţule, să te 
sfieşti de mine? Spune, despre ce e 
vorba? 
- Când am venit încoace am găsit o 
scrisoare. Noi nu ştim carte ca s-o putem 
citi. Vrei să ne-o citeşti şi să aflăm ce stă 
scris în ea? Poate că ea ne-o fi norocul, 
cine ştie? 

la neguţătorul scrisoarea şi o citeşte. 
Plin de tulburare se aruncă la picioarele 
padişahului, pe care-l recunoscuse: 

- Văd că viaţa mea atârnă de un fir 
de păr, slăvite. Deşi sunt departe de 
învinuirile mârşave care mi se aduc, sunt 
gata să primesc orice pedeapsă, căci, ca 
un fiu nevrednic ce am fost, mi-am 
nesocotit făgăduiala faţă de tatăl meu. 

- Nu-i deloc aşa, îi spune padişahul, 
ridicându-l de jos. lartă-ne pe noi că te-am 
bănuit cu atâta uşurinţă. lar dacă e cineva 
de pedepsit, acela e băiatul care a pătat 
numele de om, necinstind tot binele pe 
care l-ai făcut pentru el. Pe el voi să-l 
pedepsesc fără cruţare. Călăii mei îi vor 
reteza capul, uşurând astfel pământul de 
nerecunoştinţa omenească... 

Aceasta este povestea despre omul 
mai  nerecunoscător decât ființele 
necuvântătoare. Oameni  feluriţi s-au 
perindat pe faţa pământului, au mâncat, 
au băut, s-au bucurat, s-au întristat şi şi- 
au spulberat trupurile în ţărână, de n-a 
mai rămas din ei decât istoria faptelor lor, 
dar povestea a rămas şi-n ziiele de azi. 


POVESTE TĂTARA 


Omul cel nătâng 


UN BIET ŢĂRAN, având o droaie de 
copii, s-a hotărât să adune vara câţi mai 
mulţi coceni pentru foc, ca în timpul iernii 
copiii lui să nu îngheţe de frig. Era omul 
nostru cam uşor de minte şi orice făcea el 
trebuia să-i iasă de-a-ndoaselea. 

Şi plecă el cu un car după coceni. 
Umblând prin mirişte, găsi un ac de 
siguranţă, îl ridică şi-l puse în carul cu 
coceni. întorcându-se acasă, îi vorbi nevestei 
cam aşa: 

- Măi nevastă, să mai zici că nu-s 
bun de nimic! Uite, când adunam coceni 
pentru foc, găsii în mirişte un ac de 
siguranţă şi, ştiind că ai nevoie de el, ţi l- 
am adus. 

- la arată-mi şi mie acul, îl îndemnă 
soţia, bucurându-se. 

Omul nostru ieşi din casă şi veni să 
caute acul de siguranţă în carul cu coceni. 
Căută el ce căută, 

apoi, negăsihdu-l, se întoarse abătut în 
odaie. 

- Femeie... nu e acul. O fi căzut pe 

drum. 

-Tiii, zise femeia, că prost mai eşti, 

bărbate! 

Puseşti acul în car, în loc să-l prinzi în 
piept. Omul răspunse ruşinat: 

- Bine, aşa-i cum zici tu... dac-oi mai 
găsi 
altul, altă dată aşa oi face. 

A doua zi, în zori, ţăranul iar porni 
la câmp şi pe când aduna coceni găsi o 
toporişca. Mare fu bucuria lui. O ridică 
repede, o atârnă în piept şi plecă spre 
casă. De cum păşi pragul casei, femeia îl 
văzu şi zise: 

- Nătângule! Vai, vai, vai! Toporişca 
nu se 
atârnă în piept, ci se agaţă la brâu, 
omule! 

Şi omul iar se ruşina de prostia lui: -xBine, 
măi femeie, nu mai tipa aşa la mine! Când 
Voi găsi alta, aşa voi face. 

Şi-n dimineaţa următoare iar plecă la 
câmp. După ce termină de trebăluit pe-acolo, o 
luă agale spre casă. în drum, întâlni un 
căţeluş frumos, cârlionţat şi negru ca 
tăciunele. Căţeluşul se gudură pe lângă om şi 
acestuia i se făcu milă de bietul suflet rătăcit 
şi se gândi să-l ducă acasă, să stea şi el prin 
ogradă. îl ridică de jos şi-l agăţă la brâu, aşa 
cum îl învățase nevasta. 

Numai ce deschise poarta, femeia îl 
văzu şi strigă: 

- Mă, ce bleg mai eşti, afurisitule! 
Oamenii 
când vor să ia un căţeluş cu ei strigă 
cuţu, cuţu, 
şi nu-l agaţă la brâu. 

Omul răspunse ruşinat: 

- Bine, am auzit, aşa voi face de- 
acum 
încolo. 

în cea de a patra zi, ţăranul iar plecă la 
câmp. Acolo se întâlni cu un vânător, care 
tocmai îşi trimesese ogarii pe urmele unui 
iepure. Vânătorul ceru ajutor omului 
nostru. lar el, neştiind ce să facă, strigă: 
„Cuţu,  cuţu, cuţu"! Atunci câinii 
vânătorului se opriră şi veniră la stăpân. 

Vânătorul se înfurie şi zise: 

- Măi omule, văd că eşti bătrân, dar ai 
rămas 
cu mintea de copil. 

Şi bietul ţăran se-ntoarse acasă. Aci 
povesti nevestei cele întâmplate. Ea îi 
spuse: 

- Tare mai eşti tăntălău! Când se duc 
la 
vânătoare, vânătorii strigă: „Prinde-le, 
prinde-le! 

Dacă prinzi o rață, o jumătate este pentru 
mine, 

iar cealaltă pentru tine; dacă prinzi două, 
una este 
pentru mine, iar cealaltă pentru tine". 

Omul înţelese cât de mult încurcase 

iţele. 

- Da, ai dreptate, spuse ei, am 
greşit! 

Rândul viitor ştiu eu ce am de făcut. 

în a cincea zi, ţăranul nostru iar 
plecă la câmp şi aici, în timp ce aduna 
coceni, zări un vânător care stătea cu 
puşca întinsă spre nişte rațe sălbatice, 
gata-gata să apese pe trăgaci. 

„Măcar de astă dată să fiu de vreun 
ajutor", îşi zise omul, şi începu să strige: 

- Prinde-le, prinde-le! Dacă prinzi o 
rață, 
jumătate din ea este a mea, cealaltă 
jumătate 
este a ta. Dacă prinzi două, una este a 
mea, 
cealaltă a ta. 

Rațele se împrăştiară cât ai clipi din 
ochi. Vânătorul, mâniat foc, se-ntoarse 
către om şi lăsă puşca în jos. 

- Na-ţi, prinde şi tu, om afurisit ce 

eşti! 

Şi începu să-l lovească de zor. 

Sărmanul om se-ntoarse de astă 

dată 
acasă bătut măr, şi iar se plânse nevestei 
de ce păţise. 

- Nu vezi că eşti tont, bărbate? îl luă 
ea la 
rost. Când ţi se iveşte un astfel de prilej, 
trebuie 
să te apropii de ele tiptil-tiptil şi să le iei 
prin 
surprindere. Atunci sigur că prada n-o 
să-ţi 
scape. 

Omul înţelese şi iar spuse: 

- Da, da, şi de astă dată ai dreptate. 
Altă 
dată n-am să-ţi uit poveţele. 

Şi în următoarea zi, haide iar la 
câmp. Pe drum, într-o ogradă, văzu mai 
multe femei, care torceau lână, coseau şi- 
şi povesteau toate cele. 

Țăranul, dorind să facă o faptă bună, 
se furişă în curte, veni încetişor pe la 
spatele lor şi, desfăcându-şi braţele, 
cuprinse pe uha din femei şi o ţinu strâns 
ca nu cumva să-i scape. Doar aşa îl 
învățase nevastă-sa. 

Femeile, îngrozite, începură să tipe, 
să se zbată şi toate se năpustiră la el, îl 
zgâriară pe faţă şi-l înghiontiră cât ce 
putură mai tare. De-abia scăpă bietul om 
din mijlocul lor şi, necăjit, se întoarse 
acasă. Aci se puse să povestească 
întâmplarea nevestei sale care-l aştepta. 

-Ai un cap de dovleac, bărbate. Nu 
trebuia să faci ceea ce ai făcut. Tu trebuia 
să le dai bineţe, să le spui spor la treabă şi 
Allah să le dea bogăţie. Apoi îţi vedeai de 
drum liniştit. 

Omul văzu cât de tare greşise., îşi lăsă 
capul în jos şi răspunse: 

- De-acum încolo am să mă deştept şi 
ai să 
vezi că n-am să mă mai încurc. 

în a şaptea zi, iar plecă de acasă. Pe 

drum trecu pe lângă un cimitir şi văzu 
nişte oameni care boceau un mort 
ducându-l la groapă. Omul nostru le strigă: 
- Hei, oameni buni, spor la treabă şi 
Allah să vă dea numai bogăţie. 
- Bătrânul ăsta râde de noi, îşi bate 
joc de mortul nostru, răspunseră oamenii 
şi se repeziră la ei de-i dădură o bătaie 
zdravănă, soră cu moartea. 

Sărmanul om se întoarse acasă şi-i 
spuse  neveste-si pe nerăsuflate cele 
păţite. 

- Măi, cap de bivol, îi răspunse 


nevasta. Aşa 
trebuia să faci? Rămâi de râsul lumii cu 
prostia 


ta, măi omule. Trebuia să spui: Să-i fie 
ţărâna 
uşoară, Allah să-i ierte păcatele, iar cei 


rămaşi în 
viaţă să fie sănătoşi. Şi-atât, dar nu cum 
ai făcut 


tu. Pe toate le faci de-a-ndoaselea! 
Omul văzu că iar greşise şi promise 
din nou să se poarte cum se cuvine. 
- Bine, bine, am luat aminte, 
bombăni el. 
în cea de a opta zi, zi ,id se întorcea 
de la 
câmp, omul nostru întâlni c nuntă. De 
data asta voi să arate neveste-si cât este 
de deştept. Se duse, deci, către nuntaşi şi 
le spuse: 

- AHah să-i ierte păcatele, să-i fie 
ţărâna 
uşoară, iar cei ce sunt în viaţă să fie 
sănătoşi! 

Nuntaşii se supărară tare şi-l luară la 
pumni. Şi-i cărară atâţia pumni până 
când îl învineţiră şi sărmanul ţăran de- 
abia izbuti să se ridice şi să plece acasă. 
Povesti nevestei sale păţania şi ea se 
făcu foc şi pară şi zbieră: 

- Eşti un prost, nătâng, tăntălău, 
nătărău, 
tont, cap de dovleac... 

Dar nici nu isprăvi bine să-i mai 
spună şi altele, că ţăranul se repezi la ea 
şi-i astupă gura cu mâinile: 

- Ajunge, femeie! Pentru isteţimea 
ta am 
mâncat atâta bătaie... că de-abia mă 
târăsc. 

Păstrează-ţi deşteptăciunea pentru tine! 
M-am 

deşteptat şi eu şi ştiu ce am de făcut de- 
acum 

încolo. 


POVESTE POLONĂ 


Pescarul 


A FOST ODATĂ un pescar, cu 
numele Martin. Trăia cu nevastă-sa într-o 
casă mică şi sărăcăcioasă, pe malul unui 
lac. Era un lac foarte frumos. în zilele 
senine lucea în soare ca solzii argintii de 
peşte, iar în zilele înnourate devenea 
cenuşiu şi misterios. Se vedeau plutind 
cârduri de rațe sălbatice şi de lebede. 
Martin iubea lacul, îi plăcea să meargă pe 
el cu barca, să arunce în adâncul său 
năvodul. Dar peşte prindea foarte puţin. 
De aceea în casa pescarului se abăteau 
deseori lipsurile şi sărăcia. 

Treceau anii, iar o dată cu ei grijile 
şi supărările peste bietul Martin. Mai 
întâi i se îmbolnăvi soţia, iar apoi îi arse 
casa. Dar el nu voia să-şi părăsească 
lacul. Pe locul casei vechi îşi clădi alta 
nouă. însă cel mai rău era atunci când se 
întorcea de la pescuit cu traista goală. 

într-o zi, soţia sa îi spuse: 
- Oamenii bătrâni povestesc că atunci 


când 

te duci la pescuit trebuie să atârni de 
năvod un 
os din aripa unei găini negre. Atunci 
peştii vin 
singuri în plasă. Avem o singură găină... 
dar altă 


ieşire nu văd. 

Martin oftă adânc, căci îi părea rău de 
găina neagră, totuşi se duse în coteţ. 
Găina neagră stătea liniştită acolo, nici nu 
încercă să fugă când Martin întinse mână 
s-o prindă. 

- Stăpâne, dăruieşte-mi viaţa şi am 
să-ţi 
spun o taină! strigă găina cu voce 
omenească. 

Martin se opri mirat. Găina continuă: 

- Vezi colo, pe celălalt mal al lacului, 
un 
copac înalt înfăşurat cu vâsc? Sub vâsc, 
într-o 
scorbură bătrână, se află o comoară. Du-te 
acolo 
şi aşteaptă asfinţitul soarelui, că n-are să- 
ti pară 
rău. Dar să nu spui nimănui această 
taină. 

Martin îşi şterse ochii mirat. Visa sau i se 
„năzărea? Cum aşa? O găină să 
vorbească? 

Găina însă bătu o dată din aripi şi arătă 
spre uşă. 

Omul ieşi din coteţ, se duse la râu şi 
se urcă în barcă. Primele raze ale soarelui 
ce apunea începuseră să se ascundă în 
valuri, când Martin ajunse la celălalt mal. 
Sări din barcă şi se opri 

sub copacul bătrân. Vâscul îl înconjura ca o 
coroană verde şi deodată Martin observă că 
în ramurile verzi luceşte ceva, ca o rază de 
soare. Se urcă repede pe rangurile 
copacului şi amuţi. Scorbura era plină cu 
bani de aur. Martin întinse mâna, când 
deodată auzi o voce: 

- Poţi să iei numai un ban, o monedă 
de aur. Când vei avea din nou nevoie, ai să 
te întorci aici, dar numai pentru un ban. 
Nu uita asta! 

Pescarul se uită împrejur. Lângă malul 
lacului, apăru din apă o fată frumoasă. Pe 
cap avea o cunună de liliac alb. „Zâna 
apelor, care păzeşte comoara..." se gândi 
Martin. Se sperie foarte mult. Dar fata 
frumoasă îi făcu un gest prietenos cu mâna 
şi dispăru în apă. în aceeaşi clipă, soarele 
asfinţi. Martin abia reuşi să ia în grabă un 
ban de aur, când comoara dispăru, ca şi 
cum n-ar fi fost deloc. 

Se întoarse acasă vesel şi fericit. Ştia că 
acum sărăcia sa va lua sfârşit. 

Trecură câţiva ani. Totdeauna, când 
era nevoie, Martin se ducea cu barca la 
celălalt mal al lacului, când soarele 
asfinţea. Lua din scorbură numai un ban. 
Nevastă-sa se însănătoşi cu încetul, îşi 
cumpără haine noi, încălţăminte, ba chiar 
şi mărgele. Acum Martin nu se mai ducea 
la pescuit, 

nu mai saiuta răsăritul soareiui în barcă. 
Dormea uneori până la amiază, căci, în caz 
de nevoie, un ban de aur se găsea 
totdeauna! Se făcu tot mai leneş. Mereu îi 
trecea prin minte gândul: „Ce-ar fi dacă ar 
lua toată comoara? Un ban este atât de 
puţin... iar cu comoara întreagă ar putea 
deveni un bogătaş". Nu mai avea somn, se 
frământa nopţile. Mereu îl chinuia gândul: 
„Să fie a mea toată comoara ascunsă în 
scorbură". 

într-o seară se hotărî. Se urcă în 
barcă şi se îndreptă spre celălalt mal. Când 
soarele îşi cernea ultimele raze pe valurile 
albastre, Martin se afla lângă comoară. I 
se părea că în acea zi comoara arde şi 
străluceşte mai frumpasă ca niciodată până 
atunci. Nu stătu la îndoială nici o clipă. 
începu să adune cu lăcomie banii de aur în 
traistă. Deodată se auzi un trosnet, 
copacul se clătină şi se prăvăli în valurile 
lacului. Când Martin îşi reveni, văzu că 
zace la pământ. Se ridică cu greu, îl durea 
capul. Pe malul lacului nu se mai afla 
copacul bătrân, înconjurat de vâsc. Luă 
traista de jos, dar.în ea nu era nici un ban 
de aur. Află doar puţin mucegai. 

Stătu multă vreme pe malul apei. 
Lacul era întunecat şi misterios. Pe valuri 
se legănau uşor florile de liliac alb... 

POVESTE IRLANDEZĂ 


Marul de aur 


A FOST ODATĂ o femeie săracă 
lipită pământului, care avea un singur 
fecior, şi feciorul ei a muncit un an la un 
ţăran înstărit şi s-a întors acasă cu o 
pereche de vaci. Şi acum mergea cu ele la 
păşune. 

Pe când era el cu vacile într-o 
dimineaţă la păscut, iată că în faţa 
cocioabei unde trăia el, alături de mama 
lui, se opri o bătrânică. 

- Ştiu prea bine, îi spuse ea femeii 
sărace, că nici tu şi nici fiul tău nu sunteţi 
oameni cu stare; dar eu sunt şi mai 
sărmană decât voi şi, dacă ai vrea să-mi 
dai şi mie un codru de pâine, nu te voi uita 
niciodată. 

Femeia cea săracă nu aşteptă s-o roage 
încă o dată şi se duse de-ndată în casă, de 
unde luă o cană cu lapte proaspăt şi un boţ 
mare de mămăligă şi i le întinse bătrânei: 

- N-am altceva mai bun, că ţi-aş fi 
dat, dar, ceea ce am, îţi ofer cu plăcere, îi 
spuse femeia. 

-Ai inimă bună şi pentru asta te voi 
răsplăti, lată acest măr de aur.,E făcător 
de minuni. El are darul de a tămădui orice 
boală. Cu mărul ăsta veţi fi bogaţi. Şi 
dacă voi mai trece pe aici, îmi vei da 
merinde bune şi gustoase, căci fiul tău, 
cu mărul acesta de aur, va vindeca pe 
oricine după puterile lui. 

Femeia cea săracă rămase cu mărul 
în mână şi cu gura căscată. Nici nu mai 
apucă să-i mulţumească bătrânei, căci, 
după ultimul cuvânt rostit, ea se făcu 
nevăzută. 

Pe când feciorul se înapoia, pe 
înserat, de la păşune, mamă-sa alergă să-l 
întâmpine şi să-i istorisească tot ce se 
petrecuse în dimineaţa aceea. Feciorul nu 
mai putea de bucurie când auzea ce 
spunea maică-sa. Şi mai ales când luă în 
mână mărul de aur. Şi, într-adevăr, o lună, 
două, nouă, toţi cei din sat veneau la el, 
care avea mărul de aur, tămăduitor al 
oricărei boli. Şi acum trăiau în belşug şi 
erau fericiţi şi făceau numai bine celor ce 
veneau la ei. 

Dar despre mărul de aur fermecat se 
dusese vestea până la curtea regelui. Şi 
când auzi regele 

că un băiat sărac are asemenea comoară, 
nu se arătă tocmai fericit. Şi cum ştia că 
de bună voie el nu avea să-i dăruiască 
mărul, trimise omul lui de încredere să i-l 
fure. A doua zi chiar, mărul fermecat era 
în palatul regelui. 

Se tânguiră şi feciorul şi maică-sa când 
şi-au dat seama că cineva le furase mărul 
de aur, dar degeaba; nu era şi nu era 
nicăieri. Nici nu-şi-închipuiau măcar că 
tocmai omul de încredere al regelui fusese 
hoţul. 

Şi cum fiica regelui era cam fără 
putere şi zăcea de mai multe zile la pat, 
regele încercă să-i redea puterile cu 
mărul cel fermecat. Dar lucru curios: 
puterea binelui, aşa cum a avut-o în 
mâinile celor doi care fuseseră hărăziţi 
să se bucure de binefacerile lui, se 
prefăcu în putere a răului. Sub ochii 
regelui, fetei lui îi apărură două coarne 
cu ramificații ca la cerb. N-a ştiut ce să 
creadă... Şi ca să se convingă că 
nenorocirea se datora mărului furat, 
încercă să tămăduiască cu el şi pe unul 
din curteni, care şchiopăta de la o vreme 
de un picior. Şi deodată văzu regele că şi 
curteanului îi apărură două coarne şi mai 
mari şi mai puternice decât fetei lui. 
Disperarea îi era mare. Trimise de îndată 
câţiva slujitori să i-l aducă 

pe feciorul sărac la palat. Şi-l aduseră. 
Abia astfel află şi el, bietul, cine îi luase 
mărul de aur. 

- Să-mi vindeci imediat fata şi 
curteanul. Uită-te la ei în ce hal arată! 
Mărul tău e de vină! 

- Măria ta, eu n-am nici o vină! se 
închină băiatul în fața regelui. Nici nu 
ştiu cum de s-a putut întâmpla aşa 
nenorocire! Eu i-am vindecat pe oameni 
până acum, nicidecum să-i sluțesc! Cu 
voia măriei tale aş vrea să mi se dea 
înapoi mărul meu. Poate că în mâna mea să 
se petreacă altfel lucrurile! 

- Să i se dea mărul acestui om! tună 
glasul regelui înfuriat. 

Minune! De cum reveni mărul în 
mâna feciorului şi el se apropie de fata 
regelui şi de curtean, le dispărură 
amândurora coarnele, ca prin farmec, 
adică aşa cum se treziseră cu ele, tot ca 
prin farmec. 

La vederea acestora, regele rămase 
convins că nu-i putea lua darul cu forța, 
cât era el de rege. Cu părere de rău îl 
lăsă să plece liniştit cu mărul de aur. Şi 
de câte ori a mai avut de-atunci încolo 
nevoie de un vraci, l-a chemat pe acest 
băiat cu mărul lui de aur şi l-a răsplătit 
după cum i s-a cuvenit. 

POVESTE SCOȚIANĂ 


Vulpea şi corbul 


CÂNDVA, demult de tot, s-a 
întâmplat ca o vulpe să-şi aibă vizuina 
lângă scorbura unui copac, în vârful 
căruia îşi făcuse cuibul un corb puternic 
şi isteţ. Câtăva vreme, fiecare şi-a văzut 
de propria-i viaţă, fără să-i pese de vecin. 
Corbului nu-i trecuse niciodată prin minte 
să afle cum o ducea vulpea şi cu ce se 
hrănea ea, iar cumătră vulpe, găsind 
destule de-ale gurii în pădurea în care 
trăia, nu avea timp să se gândească la 
corbul din vârful copacului. Când vulpea 
îşi îngrămădea proviziile în scorbură, 
aproape că şi uita de vecinul ei, corbul. 

Şi-au dus-o multă vreme aşa, până 
când, într-o bună zi, adică zi rea pentru 
cumătră vulpe, se întoarse acasă frântă de 
oboseală şi lihnită de foame, căci nu 
înhăţase nici o pradă. Ajunsă în vizuina 
ei, toată noaptea nu făcu altceva decât 

să piănuiască în fel şi chip cum să-şi facă 
rost de hrană. Şi iată că o străfulgerare a 
minţii ei agere îi veni în ajutor. Corbul! 
Vecinul ei! Ce-i drept, lumea animalelor 
din jur îl ştia isteţ, darea, vulpea, oare nu 
era renumită pentru şiretenie? Deci, când 
puterea ei se dovedise cu o zi în urmă 
deşartă, era datoare să-şi încerce altă 
armă, viclenia. Strigă dar s-o audă 
corbul: 
- Cumetre corb, trăim de mult în 
vecinătate, şi totuşi nu ne-am împrietenit 
până acum; mă simt datoare să-ţi ofer 
toată prietenia mea, cel puţin de-acum 
încolo, îi vorbi mieros vulpea. 
- Cumătră, tare  ademenitor mai 
glăsuieşti, dar de când cu atâtea păţanii 
prin câte au trecut cei din neamul meu şi 
după cât s-au ciocnit cu cei dintr-al tău, 
parcă mă îndoiesc de sinceritatea ta. 
Suntem mult prea deosebiți pentru a 
putea lega o adevărată prietenie. Tu eşti 
obişnuită să vânezi, iar eu fac parte dintre 
cei vânaţi. Aşadar... 

- Nu înseamnă că, dacă suntem 


două 

neamuri deosebite, nu putem fi prieteni. 
Cine ar 
fi crezut că un purice ar putea fi vreodată 
prietenul 

unui şoricel? Şi totuşi îi cunosc eu bine 
pe 


amândoi şi ştiu ce bine trăiesc în casa 
unui 

bogătaş, ajutându-se unul pe altul. De 
câte ori 

are o bucată de caş în mână bogătaşul, 
puricele îl înţeapă, ca să-i cadă din mână 
şi, când stăpânul caută puricele, şoricelul 
îi ia caşul, şi aşa mai departe. Deşi sunt 
atât de diferiţi, convieţuiesc de minune. 

- Nu mă îndoiesc că putinţa de a se 
ajuta o au toate vieţuitoarele, totul e să 
vrei să faci bine. Dar firea ta, cumătră 
vulpe, o cunoaşte toată lumea. Nicicând 
o vulpe n-a fost sinceră şi nici bună la 
suflet. Mai degrabă aş crede că nu mai 
dai de pradă şi atunci te gândeşti să 
înlocuieşti puterea care te părăseşte cu 
vreun şiretlic. 

- Crezi oare că numai viclenia m-a 
făcut să-ți dau bineţe? mai încercă 
vulpea. Află că şi uliu de-ai fi fost, şi tot 
mi-ar fi făcut plăcere să ne împrietenim. 

- Şi-ai fi făcut rău, căci cine face 
treaba la întâmplare riscă să-şi 
sfârşească zilele ca şi pasărea aceea 
îngâmfată, îi răspunse corbul. < 

- Care pasăre? întrebă uluită vulpea, 
care nu cunoştea povestea asta. 

- Odată o pasăre  firavă, dar 
îngâmfată, zburând deasupra unei turme, 
văzu un uliu cum îşi înfige ghearele într- 
un miel şi zboară cu el mai departe în 
văzduh. Crezându-se la fel de puternică, 

încercă acelaşi lucru şi biata pasăre 
firavă; dar gheruţele îi rămaseră în 
încâlceala lânii de pe miel, încât 
păstorului nu i-a fost greu s-o prindă şi s-o 
mănânce friptă, chiar în aceeaşi seară. Şi 
de când strămoşii mei s-au lăsat păcăliţi 
de cei din neamul tău, am aflat destule 
isprăvi, încât ştiu astăzi să mă feresc de 
orice duşman. Cu aceasta, cumătră vulpe, 
îţi spun să-ţi cauţi alţi prieteni, care n-au 
avut timp să afle ceea ce ştiu eu azi, 
încheie corbul. 

Luându-şi coada la spinare, vulpea 
nu-şi putu stăpâni un scrâşnet, care o 
dădu de gol. 

- îmi spui şi mie, cumătră vulpe, de 
ce scrâşneşti cu atâta îndârjire? Oare 
numai pentru că n-ai câştigat încrederea 
mea în prietenia pe care ai venit să mi-o 
dăruieşti? continuă corbul, mulţumit. 

- Scrâşnesc de obidă, că poţi fi mai 
deştept şi mai viclean decât o vulpe. 

Şi urlând de durerea unei asemenea 
jigniri, mai mult decât de foamea care o 
rodea, se pierdu în desimea codrului. 

